
 讻拽专谞讬 讞讬讛 讜诇讗 讟诇驻讬诐 讻讟诇驻讬 讞讬讛 讜讬''诇 讛讻讬 讻诇 砖讬砖 诇讜 拽专谞讬诐 讙专讬讚讗 讻拽专谞讬 讞讬讛 讞诇讘讜 诪讜转专 讗讜 砖讬砖 诇讜 讟诇驻讬诐 讻讟诇驻讬 讞讬讛 讻诪讜 讻谉 讗讬谉 诇住驻讜拽讬 讘讘讛诪讛 专讘讬 讚讜住讗 讗讜诪专 讬砖 诇讛 拽专谞讬诐 讻拽专谞讬 讞讬讛 讞诇讘讛 诪讜转专 讬砖 诇讛 讟诇驻讬诐 讻讟诇驻讬 讞讬讛 讗讻转讬 讗讬讻讗 诇住驻讜拽讬 讘讘讛诪讛 讚讬砖 讟诇驻讬 讞讬讛 讚讜诪讜转 讻讟诇驻讬 讘讛诪讛 讜讛砖转讗 诪转谞讬' 讚驻' 讘讗 住讬诪谉 (谞讚讛 谞讗:) 讚讻诇 砖讬砖 诇讜 拽专谞讬诐 讬砖 诇讜 讟诇驻讬诐 诪爪讬 讗转讬 讻讻讜诇讬 注诇诪讗 讚专讘谞谉 诪讜讚讜 讻诇 砖讬砖 诇讜 拽专谞讬诐 讬砖 诇讜 驻专住讜转 住讚讜拽讜转 讗讱 拽砖讛 注诇 驻讬专讜砖 讝讛 讚讻讬 驻专讬讱 讜讛专讬 注讝 砖讬砖 诇讜 拽专谞讬诐 讜讟诇驻讬诐 诪住转诪讗 讛讜讬 讛讛讜讗 讟诇驻讬诐 讚诪讜 讻讟诇驻讬 讚讞讬讛 讻诪讜 讟诇驻讬诐 讚讘专讬讬转讗 讜诇诪讛 诇讬讛 诇诪讬诪专 转专转讬 讚讗讬讻讗 讘注讝 讻讬讜谉 讚讘讞讚 住讙讬 诇讛转讬专 讞诇讘讛: 讜讛专讬 注讝 讚讞专讜拽讜转. 驻讬' 讘拽讜谞讟专住 讚住诇拽讗 讚注转讬讛 讚讛讚专 讘讬讛 诪讻专讜讻讜转 讜讗讜拽讬 住讬诪谞讗 讗讞专讜拽讜转 讜讻专讜讻讜转 转讜 诇讗 讘注讬谞谉 讜转讬诪讛 讜诇讬砖谞讬 诇讬讛 讚转专讜讬讬讛讜 讘注讬谞谉 讞专讜拽讜转 讜讻专讜讻讜转 讜注讜讚 讘住诪讜讱 讚讘注讬谞谉 讞专讜拽讜转 讜讻专讜讻讜转 讜讞讚讜专讜转 讗诪讗讬 诇讗 住讙讬 讘讻专讜讻讜转 讜讞专讜拽讜转 讜诪驻专砖 讛专讬讘''诐 讚讛讗讬 讜讛专讬 注讝 诪注讬讝讗 讻专讻讜讝 驻专讬讱 讚讻专讜讻讜转 讜讞专讜拽讜转 讞诇讘讜 讗住讜专 诇诪讗谉 讚讗住专 诇讛 讘住诪讜讱 讜讗注''讙 讚诇讬转 讛诇讻转讗 讻讜讜转讬讛 驻专讬讱 讗诇讬讘讬讛 讛讬讻讬 诪驻专砖 诇讛 诇讘专讬讬转讗 讜诪砖谞讬 诪驻讜爪诇讜转 讘注讬谞谉 讜驻专讬讱 讜讛专讬 爪讘讬 讻讜' 注讚 讛讬讻讗 讚诇讗 诪讬驻爪诇谉 讘注讬谞谉 讻专讜讻讜转 讞专讜拽讜转 讜讞讚讜专讜转 讚讘讻专讜讻讜转 讜讞专讜拽讜转 诇讘讚 诇讗 住讙讬讗 诪砖讜诐 注讬讝讗 讚讻专讻讜讝 讜讘讞讚讜专讜转 讜讻专讜讻讜转 谞诪讬 诇讗 住讙讬 讚砖诇 砖讜专 谞诪讬 讻专讜讻讜转 讜注讙讜诇讜转 讜讞讚讜专讜转 讙诐 讞讚讬谉 讘专讗砖讬讛谉 讜讘讞讚讜专讜转 讜讘讞专讜拽讜转 谞诪讬 诇讗 住讙讬讗 诪砖讜诐 注讝 住转诐 讛诇讻讱 讘注讬谞谉 讻诇 转诇转讗 讜讛讗讬 讛讜讗 讚诪讘诇注 讞讬专拽讬讬讛讜 讻诇讜诪专 讘注谞讬谉 讗讞专 讗讬谉 讛讞专讬拽讛 住讬诪谉 讜讛讬讬谞讜 住驻讬拽讗 讚注讝 讚讻专讻讜讝 诇讗讜 讗诪讬讘诇注 讞讬专拽讬讬讛讜 拽讗讬 讗诇讗 讗讞讚讜专讜转 讚诇诪讗谉 讚讗诪专 注讝 讻专讻讜讝 讞讬讛 讛讬讗 诇讗 讘注讬 讻诇诇 讞讚讜专讜转 讜拽砖讛 拽爪转 讚讛讜讛 诇讬讛 诇驻专砖 讘讛讚讬讗 讜讛专讬 注讝 讚讻专讻讜讝 讻讬讜谉 讚诪注讝 讻专讻讜讝 拽讗 驻专讬讱 讜讙诐 讛诇砖讜谉 诪砖诪注 砖讘讗 诇驻住讜拽 讛诇讻讛 讛讬讻讗 讚诇讗 诪讬驻爪诇讬 讜讬''诇 讚讬砖 砖讜诐 诪讬谉 注讝 讚拽专谞讬讛 讻专讜讻讜转 讜讞专讜拽讜转 讜诪讛讛讬讗 驻专讬讱 讜诇讗 诪注讬讝讗 讻专讻讜讝 讜讛砖转讗 拽讗讬 砖驻讬专 住驻讬拽讗 讚注讬讝讗 讻专讻讜讝 讗诪讬讘诇注 讞讬专拽讬讬讛讜: 讜讛专讬 爪讘讬 砖讗讬谉 诪驻讜爪诇讜转 讻讜'. 驻讬专砖 讘拽讜谞讟专住 爪讘讬 讗讬谉 讝讛 砖讗谞讜 拽讜专讬谉 爪讘讬 讚讛讗 讜讚讗讬 诪驻讜爪诇讜转 讛谉 讗诇讗 爪讘讬 讝讛讜 讗讜转讜 砖讗谞讜 拽讜专讬谉 讗讜转讜 讗砖讟谞讘讜''拽 讚拽专谞讬讛 砖诇讜 讗讬谞诐 诪驻讜爪诇讜转 讜专''转 讗讜诪专 讚讝讛讜 讗讜转讜 砖讗谞讜 拽讜专讬谉 爪讘讬 讚讛讗 讞讝讬谞谉 砖讗讬谉 注讜专讜 诪讞讝讬拽 讗转 讘砖专讜 讜爪讘讬 讻谉 讛讜讗 讻讚讗诪专 讘诪住讻转 讻转讜讘讜转 (讚祝 拽讬讘.) 讘住讜祝 讜讞讝讬谞谉 谞诪讬 讚讘砖注讛 砖讛讜讗 讬砖谉 注讬谞讜 讗讞转 驻转讜讞讛 讜讗诪专讬谞谉 讘诪讚专砖 砖讬专 讛砖讬专讬诐 讚讜诪讛 讚讜讚讬 诇爪讘讬 诪讛 爪讘讬 讝讛 讘砖注讛 砖讛讜讗 讬砖谉 注讬谞讜 讗讞转 驻转讜讞讛 讻讱 讛拽讘''讛 讘砖注转 讙诇讜转谉 讜爪专转谉 砖诇 讬砖专讗诇 谞讜转谉 注讬谞讜 注诇讬讛诐 诇砖讜诪专诐 讜讛''讙 专''转 诪讘讜爪诇讜转 讻诇讜诪专 讝拽讜驻讜转 讜专讗砖讬讛诐 讻驻讜驻讜转 讜砖诇 爪讘讬 讗讬谞诐 讻驻讜驻讜转 讻诇诇 讜诪讘讜爪诇讜转 诇砖讜谉 讻驻讬驻讛 讻讚讗诪专 讘拽讚讜砖讬谉 驻专拽 讛讗讜诪专 (讚祝 住讘:) 诪讗讬 诪砖诪注 讚讛讗讬 讗讙诐 诇讬砖谞讗 讚讘讜爪诇谞讗 讛讜讗 讚讻转讬讘 讛诇讻讜祝 讻讗讙诪讜谉 专讗砖讜 讜讗驻讬诇讜 讙专住讬谞谉 诪驻讜爪诇讜转 讗讬谉 诇讞讜砖 讚讻诪讜 诪讘讜爪诇讜转 讛讜讗 讻讚讗砖讻讞谉 驻专拽 讘讻诇 诪注专讘讬谉 (注讬专讜讘讬谉 讻讟:) 讚讗驻爪讬诇 讝讬专转讗 讚讛讜讬 讻诪讜 讚讗讘爪讬诇 讜讘诪砖谞讬讜转 讬砖 讘讻诪讛 诪拽讜诪讜转 讛讘拽专 讘诪拽讜诐 讛驻拽专 (驻讗讛 驻''讜 诪砖谞讛 讗): 讜拽专砖 讗注''驻 砖讗讬谉 诇讜 讗诇讗 拽专谉 讗讞转 讞诇讘讜 诪讜转专. 讜讗''转 讘驻专拽 讘诪讛 诪讚诇讬拽讬谉 (砖讘转 讚祝 讻讞:) 讗诪专 转讞砖 拽专谉 讗讞转 讛讬讛 诇讜 讘诪爪讞讜 讜讟讛讜专 讛讬讛 诪讚讗诪专 专讘 讬讛讜讚讛 讚讗诪专 砖讜专 砖讛拽专讬讘 讗讚诐 讛专讗砖讜谉 拽专谉 讗讞转 讛讬转讛 诇讜 讘诪爪讞讜 讜讛讬讻讬 讚讬讬拽 诪讚专讘 讬讛讜讚讛 砖讛讬讛 转讞砖 讟讛讜专 讜讛诇讗 讻诇 讗讜转谉 砖讬砖 诇讛谉 拽专谉 讗讞转 讗讬谞谉 砖讜讬谉 讚讛讗 讗讬讻讗 拽专砖 砖讛讜讗 讞讬讛 讜砖讜专 砖讛讜讗 讘讛诪讛 讜讬''诇 讚住诪讬讱 讗诪转谞讬转讬谉 讚讘讗 住讬诪谉 (谞讚讛 讚祝 谞讗:) 讚讻诇 砖讬砖 诇讜 拽专谞讬诐 讬砖 诇讜 讟诇驻讬诐 讜诪住转诪讗 讗驻讬诇讜 讘拽专谉 讗讞转 讗讬讬专讬 诪讚讗砖讻讞谉 砖讜专 砖讛拽专讬讘 讗讚诐 讛专讗砖讜谉 砖拽专谉 讗讞转 讛讬转讛 讘诪爪讞讜 讜讟讛讜专 讜诪讬讛讜 讻诪讜 讻谉 讛讬讛 诇讚拽讚拽 诪拽讚砖 讚讛讗 讞讝讬谞谉 砖讗讬谉 诇讜 讗诇讗 拽专谉 讗讞转 讜讛讜讗 诪注诇讛 讙专讛 讜诪驻专讬住 驻专住讛: 讛讻讬 讙专住讬谞谉 砖讬转住专 (讛讜讬 诪砖讻讛 讗诪讛转讗) 讚讟讘讬讗 讚讘讬 注讬诇讗讬 讜诇讗 讙专住讬谞谉 讗专讬讗 讚讗驻讬诇讜 讘讬谉 讗讜谞讗 诇讗讜谞讗 讗讬转 诇讬讛 转砖注 讗诪讛转讗 讗''讻 诪砖讻讬讛 讟驻讬 诪砖讬转住专: 谞转讜专 讻讻讬 讜砖讬谞讬. 诪讻讗谉 诪砖诪注 讚讻讻讬 诇讗 讛讜讬 讛讞谞讬讻讬讬诐 砖拽讜专讬谉 讬讬谞爪讬讘''砖 砖讗讜转谉 讗讬谉 讚专讻谉 诇讬驻讜诇 讻讚讗砖讻讞谉 讘注专讘讬 驻住讞讬诐 (讚祝 拽讬讙.) 讗''诇 专讘 诇讘专讬讛 诇讗 转砖转讬 住诪讗 讜诇讗 转注拽讜专 讻讻讬 讗诇讗 讻讻讬 讛诐 讛砖讬谞讬诐 讛讗讞专讜谞讬诐 讛讟讜讞谞讬诐 讛诪讗讻诇 讜砖讬谞讬诐 讛诐 讛砖讬谞讬诐 砖诇驻谞讬诐 讜讻谉 (讗讬讜讘 讬讙) 注诇 诪讛 讗砖讗 讘砖专讬 讘砖讬谞讬 诪转专讙诪讬谞谉 讗讟讜诇 讘住专讬 讘讻讻讬. [讜注''注 转讜住' 注''讝 讻讛. 讚''讛 讻讻讬]: 

专讘讬谞讜 讙专砖讜诐

讜讬砖 诇讜 讟诇驻讬诐. 讻诇讜诪专 讚诪驻专住转 驻专住讛:



讛讗 拽"诇 讞讬讛 讘讻诇诇 讘讛诪讛 诇住讬诪谞讬谉. 讻诇讜诪专 讻讬爪讚 讗诪专转 住讬诪谞讬 讞讬讛 诇讗 谞讗诪专讜 讜讛讗 拽"诇 讞讬讛 讘讻诇诇 讘讛诪讛 诇住讬诪谞讬谉 讚讻转讬' 讝讗转 讛讞讬讛 讗砖专 转讗讻诇讜 诪讻诇 讛讘讛诪讛 讗砖专 注诇 讛讗专抓 讚讞讬讛 讘讻诇诇 讘讛诪讛 诇住讬诪谞讬谉:



讻专讜讻讜转 讘注讬谞谉. 讻诇讜诪专 住讚拽 注诇 住讚拽 讻砖讜专 讚诪讬讞讝讬 讻拽专谉 讘转讜讱 拽专谉:



讞讚讜拽讜转 讘注讬谞谉 讚讗讬谞谉 讞诇讜拽讜转:



诪讜驻爪诇讜转 讘注讬谞谉. 砖谞讬诐 讜砖诇砖讛 讘拽专谉 讗讞转:



讛讚讜专讜转 讘注讬谞谉. 注讙讜诇讜转:



诪驻专讬 驻讬 讗讬砖 讚讛讜讗 砖专讬讜讛 转砖讘注 谞驻砖讜 讚拽谞讛 讜讗讻诇:



讜讛讝讛专讜 讘专讘讬谞讜 讗讞讗 讻讜'. 讻诇讜诪专 讗注"驻 讚讛诇讻转讗 讻讜转讬讛 讚砖诪讜讗诇 讚砖专讬 讛讝讛专讜 讘专讘讬谞讜 讗讞讗 讚讗住专:



讟讘讬讗 讚讘讬 注讬诇讗讬. 爪讘讬 砖诇 讗讜转讜 讬注专 砖砖诪讜 注讬诇讗讬:



讘讬谉 讗讜谞讗 诇讗讜谞讗. 讻诇讜诪专 讘讬谉 讗讜讝谉 诇讗讜讝谉:



驻专砖讗 拽讟讬诇 讗专讬讗. 诇砖讜谉 驻专砖讬诐:



讗"诇 讗讬讘专讗. 讻诇讜诪专 讜讚讗讬 讗谞讬 专讜爪讛:





专诪讘"谉

讛讗 讚转谞谉 讗诇讜 讛谉 住讬' 讞讬讛 讻诇 砖讬砖 诇讛 拽专谞讬诐 讜讟诇驻讬诐. 讜讗讜拽讬' 诇讛转专转 讞诇讘讛. 拽"诇 注诇讛 诇讛转专' 讞诇讘讛 诇"诇 讟诇驻讬诐 讜讛专讬 讗祝 讻诇 讛讘讛诪讜转 讻砖专讜转 讬砖 诇讛诐 讟诇驻讬诐.
讜讘转讜住' 驻讬' 讚讛讻讬 拽转谞讬: 讗诇讜 讛谉 住讬' 讞讬讛 讻砖专讛 讜讞诇讘讜 诪讜转专 讻诇 砖讬砖 诇讛 讟诇驻讬诐 讜拽专谞讬诐 砖讻讬讜谉 砖讬砖 诇讛 拽专谞讬诐 讘讬讚讜注 砖讛讬讗 讞讬讛 注讚讬讬谉 讬砖 诇讞讜砖 砖诪讗 讟诪讗讛 讛讬讗 讜讻讬讜谉 砖讬砖 诇讛 讟诇驻讬诐 住讚讜拽讜转 讘讬讚讜注 砖讛讬讗 讟讛讜专讛 讜诇讗 讞砖砖 讻讗谉 诇驻' 讘诪注诇转 讙专讛 诇诪讬 砖讗讬谞讜 诪讻讬专 讞讝讬专 诪砖讜诐 砖诇讗 诪谞讛 讗诇讗 住讬诪谞讬 讙讜驻讛 讜砖谞讛 讚专讱 拽爪专讛 讗"谞 讻讬讜谉 讚讞讬讛 讛讬讗 讗讬谉 诇讞讜砖 砖讛专讬 讗讬谉 诇讱 诪驻专讬住 驻专住讛 讜讟诪讗 讗诇讗 讞讝讬专 讜讗讬讬 讘讞讬讜转 讻讬讜爪讗 讘讜 讜专' 讬讜住讬 驻诇讬讙 讜讗诪专 讻诇 砖讬砖 诇讜 拽专谞讬诐 讘讬讚讜 砖讛讬讗 讞讬讛 讜讟讛讜专讛 砖讗讬谉 诇讱 讞讬讛 讟诪讗讛 砖讬讛讬讜 诇讛 拽专谞讬诐 讻讬 讛谞讬 讜讛讛讬讗 讚转谞谉 讘驻' 讘讗 住讬' 讻诇 砖讬砖 诇讜 拽专谞讬诐 讘讬讚讜注 砖讬砖 诇讜 讟诇驻讬诐 住转诪讗 讻专' 讬讜住讬 讛讬讗 讻讱 驻讬' 讛专讘 专讘讬 讬爪讞拽 讛爪专驻转讬 讝"诇 讘谉 讛专讘 专' 诪讗讬专 讝"诇 讜专讘讬' 讬注拽讘 讗讞讬讜 讝"诇 驻讬' 讚讘' 住讬' 拽转谞讬 讚讟诇驻讬诐 砖诇 讞讬讛 讗讬谞诐 讚讜诪讬谉 诇讘讛诪讛 讜讘讻诇 讞讚 住讙讬 讜专' 讬讜住讬 住讘专 讟诇驻讬诐 诇讗讜 住讬' 讛讜讗. 讻诇 讝讛 讻转讜讘 讘转讜住' 讜讗讬谉 驻讬' 讝讛 讛讗讞专讜谉 讻诇讜诐 诪讚诇讗 拽转谞讬 讛驻专砖 讟诇驻讬诐 诇讞讬讛 诪讛讜. 



讜讛专讬 注讝 讚讞讚讜拽讜转 讜讞诇讘讜 讗住讜专. 驻讬专砖"讬 讝"诇 讚拽住"讚 讚讛讚专 讘讬讛 诪讻专讜讻讜转 讜讗讬讻讗 诇诪讬讚拽 讗讬 讛讻讬 讛讜"诇 诇诪讬讚拽 讻专讜讻讜转 谞诪讬 讘注讬' 讜注讜讚 讚讗诪专讬谞谉 讻诇 讛讬讻讗 讚诇讗讜 诪驻讜爪诇讜转 讘注讬' 讻专讜讻讜' 讜讞讚讜拽讜转 讜讛讚讜专讜转 讜诪讗讬 讻讜诇讬 讛讗讬 讘讞讚讜拽讜转 诇讗驻讜拽讬 诪砖讜专 讜讛讚讜专讜转 诇讗驻讜拽讬 诪注讝 住讙讬 讜讛讗 诇"拽 讚讻专讜讻讜' 诇讗驻讜拽讬 诪注讬讝讗 讻专讻讜讝 砖拽专谞讬讜 讞讚讜拽讜' 讜讛讚讜专讜转 讗诇讗 砖讗讬谞诐 讻专讜讻讜' 讜讻讱 驻讬专砖"讬 讝"诇 注爪诪讜 讗诇讗 讛讗 讚拽' 讘讻专讜讻讜' 诇讗驻讜拽讬 (诪注讬讝讗) [诪注讝 讜诪注讬讝讗] 讻专讻讜讝 讜讞讚讜拽讜转 诇讗驻讜拽讬 诪砖讜专 住讙讬 讜讘注诇 讛诇讻讜转 讝"诇 讗诪专 注讬讝讗 讻专讻讜讝 讗讬谉 讘讛 讗诇讗 讘' 住讬' 讻专讜讻讜转 讜讛讚讜专讜转 讜诇讚讬讚讬讛 拽砖讬讗 讘讞讚讜拽讬转 讜讛讚讜专讜转 住讙讬.
讜砖诪注转讬 砖诪驻专砖讬' 讻专讜讻讜' 讚拽讬讬诪讬 讙诇讚讬 讙诇讚讬 讜拽住"讚 砖讛谉 诪转拽诇驻讬' 讜讗拽砖讬' 讜讛专讬 砖讜专 讜驻专拽讬' 讞讚讜拽讜转 讘注讬' 砖讬讛讬讜 讗讜转谉 讻专讜讻讜' 诪讛讜讚拽讜' (讜讚讬) [讝讛] 讘讝讛 讜讗讬谞谉 诪转拽诇驻讬' 诪砖讗"讻 讘砖讜专 讚诪专驻讜 讘专讻讬 讜诪拽诇驻讬谉 讛诇砖讜谉 讞讚讜拽讜转 讻诪讜 讞讬讚讜拽 砖诇 拽讬专讜讬讛 讚讗诪专讬' 诇注讬诇 讜讘驻"讘 讚注讬专讜讘讬谉 讟讜讘诐 讻讞讚拽 砖诪讞讚拽讬谉 讛专砖注讬诐 诇讙讬讛谞诐 讻诇讜诪专 讚讜讞讬' 讗讜转诐 砖诐 讜讗拽砖讬' 讗"讛 讛讚专讗 拽讜砖讬讗 诇讚讜讻转讛 砖讛专讬 砖诇 注讝 讻专讜讻讜' 讛谉 讗诇讗 (砖讗讬谉) [砖讛谉] 讞讚讜拽讜' 讜诪驻专拽讬' 讛讚讜专讜转 谞诪讬 讘注讬谞谉 讻诇讜诪专 讻专讜讻讜转 砖讬讛讬讜 讗讜转谉 讻专讜讻讜' [讞讚讜拽讜转] 诇讗驻讜拽讬 诪砖讜专 讜讛讚讜专讜转 诇讗驻讜拽讬 诪注讝 讜讛讗 讚诪讬讘诇注 讞讬讚拽讬讬讛讜 讜讛讬讬谞讜 住驻拽讗 讚注讝 讻专讻讜讝 讚诇讗 诪讬讘诇注 讞讬讚拽讬讬讛讜 讜讘讛讻讬 住诇拽讗 砖诪注转' 砖驻讬专. 
讜讘转讜住' 讘砖诐 专"转 讝"诇 讙专住讬谞谉 诪讘讜爪诇讜转 讘讘讬"转 讜驻讬' 砖驻讜驻讜转 讻讚讗诪专讬谞谉 讘拽讬讚讜砖讬谉 诪讗讬 诪砖诪注 讚讛讗讬 讗讙诐 诇讬砖' 讚讘讜爪诇讗 讛讜讗 讚讻转讬讘 讛诇讻讜祝 讻讗讙诪讜谉 专讗砖讜 诇谞讜住讞讗讜' 砖诇谞讜 砖讻转讜讘 讘讛谉 诪驻讜爪诇讜转 谞诪讬 讻讱 诪转驻专砖 讻诪讜 砖讗诪专讜 讛讘拽专 讛驻拽专 讜拽专谉 讛爪讘讬 讗讬谞讜 讻谉 诇驻讬专砖"讬 讝"诇 讛拽砖讜 砖讻诇 讛住讬' 砖诪注谞讜 讞讻诪讬诐 讘爪讘讬 砖讗讬谉 注讜专讜 诪讞讝讬拽 讘砖专讜 讜砖讗诪专讜 注诇讬讜 讘诪讚专砖 砖讬专 讛砖讬专讬诐 砖讛讜讗 讬砖谉 讘注讬谞讜 讗讞转 讻讜诇谉 讬砖谞讜 讘讗讜转谉 砖讛注讜诇诐 拽讜专讬谉 爪讘讬.





专砖讘"讗

讜讛专讬 注讝 讚讬砖 诇讜 拽专谞讬诐 讻专讜讻讜转 讘注讬'. 驻讬专砖 专砖"讬 讝"诇   注讙讜诇讜转. 讜讛专讬 砖讜专 讞专讜拽讜转 讘注讬' 诪诇讬讗讜转 驻讙讬诪讜转 讜讞专讬爪讬诐, 讜讛专讬 注讝 讚讞专讜拽讜转,   讚拽讗 住诇拽讗 讚注转讱 讛砖转讗 讚讛讚专 讘讬讛 诪讻专讜讻讜转 讜讗讜拽讬 住讬诪谞讗 讘讞专讜拽讜转, 诪砖讜诐 讛讻讬 驻专讬讱   讜讛专讬 注讝, 讻诇讜诪专 讜讗诐 讻谉 讛讚专讗 拽讜砖讬讬谉 诇讚讜讻转讗 诪注讝 诪驻讜爪诇讜转 讘注讬谞谉, 讻诇讜诪专   砖讬爪讗讜 驻爪讜诇讬谉 驻爪讜诇讬谉 诪拽专谞讬讜 讻诪讜 拽专谞讬 (讛爪讬"专讘) [讛爪讬专讜讘].



讜讛专讬 爪讘讬 讚讗讬谉 诪驻讜爪诇讜转. 讜讗祝 注诇 驻讬 砖讗讜转讜 砖拽讜专讬谉 爪讘讬 讬砖 诇讜 拽专谞讬诐   诪驻讜爪诇讜转 讛专讘讛, 诇讗 讝讛讜 讛爪讘讬 砖讘讻转讜讘, 讜砖讘讚讘专讬 讞讻诪讬诐 讗讜转谉 砖拽讜专讬谉 讗砖讟讜讘讜"拽   讜拽专谞讬讜 讗讬谞谉 诪驻讜爪诇讬谉.



讛讚讜讚讜转 讘注讬'. 讛讻讬 讙专住讬谞谉, 讻诇讜诪专 讞讚讬谉 诇诪注诇讛 讻拽专谞讬 讗讬诇 讜爪讘讬,   讛诇讻讱 讻诇 讛讬讻讗 讚诪讬驻爪诇讬 诇讗 讘注讬谞谉 诪讬讚讬 讗讞专讬谞讬, 讚讛讗 诇讬讻讗 讘讘讛诪讛 讻讬讜爪讗 讘讛,   讗讘诇 讛讬讻讗 讚诇讗 诪讬驻爪诇讬 讘注讬谞谉 讞专讜拽讜转 诇讗驻讜拽讬 诪砖讜专 讜讞讚讜讚讜转 诇讗驻讜拽讬 诪注讝   讚专讞讘讜转, 讻专讜讻讜转 谞诪讬 诇讗驻讜拽讬 诪注讝, 讜讗祝 注诇 讙讘 讚注讝 讞讚讜讚讜转 诇讬转 诇讬讛, 讛讗 讗讬讻讗   注讬讝讗 讻专讻讬谉 砖砖诪讜 注讝, 讜诪住驻拽讗 诇谉 讗讬 诪讬谉 讞讬讛 讜讗讬 诪讬谉 讘讛诪讛 讜拽专谞讬讜 讞专讜拽讜转   讜讞讚讜讚讜转. 讜拽"诇 讗讛讗讬 驻讬' 讚讗诐 讻谉 讻讬 (诇注讬诇 讗拽砖讬谞讛) [讗拽砖讬谞谉 诇注讬诇] 讜讛专讬 注讝   讚讞专讜拽讜转 诇讬诪讗 诇讬讛 讻专讜讻讜转 讜讞专讜拽讜转 讘注讬谞谉, 讜注讜讚 讗诪讗讬 讘注讬谞谉 诇诪住拽谞讗 讻专讜讻讜转   讞讚讜讚讜转 讜讞专讜拽讜转, 讘讻专讜讻讜转 讜讞专讜拽讜转 转住讙讬 诇讛, 讚讛讗 诇讬讻讗 讚讻讜讜转讬讬讛讜 诇讗 讘砖讜专   讜诇讗 讘注讝 讜诇讗 讘注讬讝讗 讻专讻讬谉, 讜注讜讚 讚诪讛 砖驻讬专砖 诪驻讜爪诇讜转 驻讜专拽讗专讬"砖 拽砖讬讗 讚讛讗   讜讚讗讬 诪讛 砖讗谞讜 拽讜专讬谉 爪讘讬 讛讜讗 讛爪讘讬 砖讚讘专讜 讘讜 讛讻转讜讘讬 讜砖讚讘专讜 讘讜 讞讻诪讬诐, 讜转讚注   砖讛专讬 讻诇 讛住讬诪谞讬谉 砖诪谞讜 讘讜 讞讻诪讬诐 讻讙讜谉 (讻转讜讘讜转 拽讬讘, 讘) 砖讗讬谉 注讜专讜 诪讞讝讬拽 讗转   讘砖专讜 讜讻砖讛讜讗 讬砖谉 注讬谞讜 讗讞转 驻转讜讞讛 讛谞讬 讚讬讚谉 讛讻讬 讗讬转 诇讛讜. 讜讬砖 诪驻专砖讬诐 讻专讜讻讜转 讚拽讬讬诪讬 讙诇讚讬 讙诇讚讬 讻拽专谞讬 讛砖讜专, 讜诪砖讜诐 讛讻讬 驻专讻讬谞谉 讜讛专讬   砖讜专 讚讻专讜讻讜转 讜砖谞讬 诇讬 讻专讜讻讬谉 (讞专讜拽讬谉) [讞讚讜拽讬谉] 讘注讬谞谉, 讻诇讜诪专 砖讛讻专讜讻讬谉   诪转讛讚拽讬谉 讬驻讛 砖讗讬谞谉 讬讻讜诇讬谉 诇讛转拽诇祝 讝讛 诪讝讛. 讚讗诇讜 讻专讜讻讜转 讛讜讛 诪砖诪注 讻专讜讱 注诇   讞讘专讜 砖讗讬谞讜 诪讛讜讚拽 注诇讬讜 讗诇讗 讻谞讙讚 讻专讜讱 注诇 讗讞专 (讜讞专讜拽讜转) [讜讞讚讜拽讜转] 讻诪讜   诪讛讜讚拽讜转 诪诇砖讜谉 (讞讬专讜拽) [讞讬讚讜拽] 砖诇 拽讬专讜讬讗 讚驻专拽 讙' 讚讻诇讬诐 (诪"讛) 讟讜讘讬诐   (讻讞专拽) [讻讞讚拽] 讚注讬专讜讘讬谉 (拽讗, 讗) 砖诪讛讚拽讬谉 谞讻专讬诐 诇讙讛讬谞诐, 讻诇讜诪专 砖讚讜讞拽讬谉   讗讜转诐 砖诐, 讜讛专讬 注讝 讚讞专讜拽讜转 讚讻专讜讻讜转 讜讚讗讬 讬砖 诇讜 讜诪讛讜讚拽讬谉 讛专讘讛, 讜诪注讬拽专讗 讻讬   砖谞讬 诇讬讛 讻专讜讻讜转 讘注讬谞谉 讛讬讛 住讘讜专 讛诪拽砖讛 讚讻专讜讻讜转 讻专讻讬谉 诪转拽诇驻' 讻拽专谞讬 讛砖讜专   讘注讬谞谉 讻诪讜 砖讗诪专谞讜, 诪讛 砖讗讬谉 讻谉 讘注讝, 讜讛诇讻讱 讛砖转讗 讚讗诪专讬谞谉 讚讻专讜讻讬谉 诪讛讜讚拽讬谉   讘注讬谞谉 讛讚专 诇讗拽砖讜讬讬 诇讬讛 诪注讝. 讜驻专讬拽 讛讚讜专讜转 讘注讬谞谉, 讻诇讜诪专 注讙讜诇讜转, 讜讗住讬拽谞讗   讚讘注讬谞谉 讻专讜讻讜转 讞专讜拽讜转 讜讛讚讜专讜转, 讻专讜讻讜转 诪讛讜讚拽讜转 诇讗驻讜拽讬 诪砖讜专, 讜讛讚讜专讜转   诇讗驻讜拽讬 诪注讝, 讜讛讜讗 讚诪讘诇注 讞专拽讬讛讜 诇讗驻讜拽讬 诪注讬讝讗 讻专讻讬谉 讚诇讗 (讞专讜拽讜转) 诪讘诇注   讞专拽讬讛讜 讗讘诇 讻专讜讻讜转 (讞谞讜拽讜转) [讞讚讜拽讜转] 讜讛讚讜专讜转 讬砖 诇讜. 讜讛讗 讚拽讗诪专 讜讛讬讬谞讜   住驻拽讗 讚注讝讗 讻专讻讬谉 讗诪讘诇注 讞专拽讬讛讜 拽讗讬. 讜讘砖诐 专"转 讝"诇 讚诪讘讜爪诇讜转 讙专住讬' 讘讘讬"转,   讜驻讬专讜砖 讻驻讜驻讜转, 讻诇讜诪专 讘专讗砖谉, 讻讚讗诪专讬谞谉 讘拽讬讚讜砖讬谉 (住讘, 讘) 诪讗讬 诪砖诪注 讚讛讗讬   讗讙诐 诇讬砖谞讗 讚讘讜爪诇讗 讛讜讗 讚讻转讬讘 (讬砖注讬讛 谞讞, 讛) 讛诇讻讜祝 讻讗讙诪讜谉 专讗砖讜, 讜讗驻讬诇讜   诇讙专住转 讛住驻专讬诐 讚讙专住讬 诪驻讜爪诇讜转 讘驻"讗, 讛讻讬 谞诪讬 诪驻专砖讬 诇讬讛, 讚讛专讘讛 讘讚讘专讬 讞讻诪讬诐   驻"讗 讜讘讬转 诪转讞诇驻讜转 讻诪讜 砖讗诪专讜 (驻讗讛 驻"讜, 诪"讗) 讛讘拽专 讘诪拽讜诐 讛驻拽专, 讜讙诐 讘讻转讜讘   讬砖 讘讬"转 诪转讞诇驻转 讘驻"讗, 讜讘爪注诐 讻诪讜 讜驻爪注诐 讜诇讗 讬讘爪注讜 讻诪讜 讜诇讗 讬驻爪注讜.   



讛讛讜讗 注讬讝讗 讻专讻讬谉 讚讛讜讬 讘讬 专讬砖 讙诇讜转讗 讚讗讬注拽专 诪讬谞讬讛 诪诇讗 爪谞讗 讚转专讘讗 专讘   讗讞讗 讗住专 讜专讘 砖诪讜讗诇 讘专讬讛 讚专讘讬 讗讘讛讜 砖专讬 讜讗讻讬诇 诪讬谞讬讛 讜讻讜'. 砖诇讞讜 诪转诐 讛讬诇讻转讗   讻专讘 砖诪讜讗诇 讘专讬讛 讚专讘 讗讘讛讜. 讜转诪讬讛 诇讬 讚讻讬讜谉 讚拽讬讬诪讗 诇谉 讘注讬讝讗 讻专讻讬谉   讚砖专讬, 讛讬讻讬 拽讗诪专 转诇诪讜讚讗 诇注讬诇 讛讬诇讻讱 讻诇 讛讬讻讗 讚诇讗 诪讘爪诇讬 讘注讬谞谉 讻专讜讻讜转   (讞专讜拽讜转) [讞讚讜拽讜转] 讜讛讚讜专讜转, 讜讛讜讗 讚诪讘诇注 讞讬专拽讬讛讜, 讜讛讬讬谞讜 住驻讬拽讗 讚注讬讝讗   讻专讻讬谉, 讚诪砖诪注 诪讬谞讛 讚讛讻讬 讛讬诇讻转讗. 讜诪讬讛讜 诇驻讬 讛驻讬专讜砖 讛砖谞讬 砖讻转讘谞讜 诇诪注诇讛   讚讻专讜讻讜转 (讜讞专讜拽讜转) [讜讞讚讜拽讜转] 讜讛讚讜专讜转 讻讜诇讛讜 讗讬爪讟专讬讻讜 诇讗驻讜拽讬 诪砖讜专 讜注讝   谞讬讞讗, 讚讗祝 注诇 讙讘 讚拽讗诪专 讘转专 讛讻讬谉 讜讛讜讗 讚诪讘诇注 讞专拽讬讛讜, 诇讗讜 诪讻诇诇 驻住拽 讚讘专讬   讛转诇诪讜讚 讛讜讗, 讗诇讗 注讬拽专 驻住拽讜 讛讜讗, 讛讬讻讗 讚诪讬驻爪诇讬 讜讛讬讻讗 讚诇讗 诪讬讘爪诇讬 讜讛讜讜 诇讛讜   讻专讜讻讜转 (讜讞专讜拽讜转) [讜讞讚讜拽讜转] 讜讛讚讜专讜转. 讜讛讗 讚拽讗诪专 讜讛讜讗 讚诪讘诇注 讞专拽讬讛讜, 讛讻讬   拽讗诪专 讜诇诪讗谉 讚讗讬转 诇讬讛 住驻讬拽讗 讚注讬讝讗 讻专讻讬谉 讘注讬谞谉 讚诪讘诇注 讞专拽讬讛讜 讜诇讗 诪砖讜诐   讚爪专讬讻讬谞谉 诇讻讱. 讗诇讗 诇讙诇讜讬讬 注讬拽专 讟注诪讗 讚诪讗谉 讚诪驻住拽讗 讘注讬讝讗 讻专讻讬谉. 讗讘诇 诇驻讬专讜砖   专砖"讬 讝"诇 爪"注. 讻诇诇讗 讚谞拽讬讟讬谞谉 诪讛谞讬 砖诪注转讗 住讬诪谞讬 讘讛诪讛 讛诪驻讜专砖讬诐 讘转讜专讛 诪驻专住转 驻专住讛 讜诪注诇转   讙专讛, 讜讞讬讛 讘讻诇诇 讘讛诪讛 诇住讬诪谞讬谉, 讻诇 讘讛诪讛 砖讗讬谉 诇讛 砖讬谞讬诐 诇诪注诇讛 讘讬讚讜注 砖诪注诇转   讙专讛 讜诪驻专住转 驻专住讛 讜讟讛讜专讛, 讞讜抓 诪谉 讘谉 讛讙诪诇, 讜讻讚转专讬爪谞讗 讘讘专讬讬转讗, 讚讛讻讬 拽转谞讬   讻诇 讘讛诪讛 砖讗讬谉 诇讛 砖讬谞讬诐 诇诪注诇讛 讘讬讚讜注 砖诪注诇转 讙专讛 讜诪驻专住转 驻专住讛 讜讟讛讜专讛, 讻诇讜诪专   讜讛讜讗 砖讬讻讬专 讘谉 讙诪诇. 诇驻讬讻讱 讛诪讜爪讗 讘讛诪讛 驻专住讜转讬讛 讞转讜讻讜转 讜讗讬谞讜 讬讜讚注 讗诐 诪注诇转 讙专讛 讗诐 诇讗讜, 讘讜讚拽   讘驻讬讛, 讜讗诐 讗讬谉 诇讛 砖讬谞讬诐 诇诪注诇讛 讟讛讜专讛, 讜讘诇讘讚 砖讬讻讬专 讘谉 讙诪诇, 讜讗诐 讛讬讛 驻讬讛   讙诪讜诐, 讘讜讚拽 讘驻专住讜转讬讛, 讗诐 驻专住讜转讬讛 住讚讜拽讜转, 讘讬讚讜注 砖诪注诇转 讙专讛 讜讟讛讜专讛, 讜讘诇讘讚   砖讬讻讬专 讞讝讬专 砖讗讬谉 诇讱 诪驻专讬住 驻专住讛 讜讟诪讗 讞讜抓 诪谉 讛讞讝讬专. 讛讬讛 驻讬讛 讙诪讜诐 讜驻专住讜转讬讛   讞转讜讻讜转, 讘讜讚拽 讘讻谞驻讬 讛注讜拽抓, 讗诐 讛讜诇讱 砖转讬 讜注专讘 讟讛讜专, 讜讘诇讘讚 砖讬讻讬专 注专讜讚   讚诇讬讻讗 诪讬谉 砖讗讬谞讜 讟讛讜专 讜讘砖专 讛注讜拽抓 砖诇讜 讛讜诇讱 砖转讬 讜注专讘 讞讜抓 诪谉 讛注专讜讚. 讜讛讻讬   讙诪讬专讬 诇讛 讜拽讘诇讛 讘讬讚谉 砖诇 讞讻诪讬诐. 诪爪讗 诪讬谉 诪谉 讛诪讬谞讬谉 诪诪注诇讛 讛讙专讛 讜诪诪驻专讬住讬 讛驻专住讛 讜讗讬谞讜 讬讜讚注 讗诐 诪讬谉 讘讛诪讛   讟讛讜专讛 讜讞诇讘讛 讗住讜专讛 讗诐 诪讬谉 讞讬讛 讟讛讜专讛 讜讞诇讘讛 诪讜转专, 讘讜讚拽 讘拽专谞讬讛, 讗诐 拽专谞讬讛   诪讘讜爪诇讬谉, 讻诇讜诪专 讻驻讜驻讬谉 讘专讗砖谉 讻拽专谞讬 讛讗讬诇 讘讬讚讜注 砖讛讜讗 讞讬讛 讟讛讜专讛 讜讞诇讘讛   诪讜转专, 讜讗诐 诇讗讜 讗诐 讛讬讜 讻专讜讻讜转 (讞专讜拽讜转) [讞讚讜拽讜转] 讜讛讚讜专讜转, 讻诇讜诪专 讚拽讬讬诪讬   讙诇讚讬 讙诇讚讬 诪讛讜讚拽讬诐 讜讛拽专谞讬诐 注讙讜诇讬诐 讘讬讚讜注 砖讛讜讗 诪谉 讞讬讛 讜讞诇讘讛 诪讜转专, 讜讗祝 注诇   驻讬 砖讗讬谉 讞专拽讬讘讜 诪讜讘诇注讬谉, 诇驻讬 讛驻讬专讜砖 讛砖谞讬 砖讻转讘转讬 讚讛讗 诇讗 讘注讬谞谉 诪讘诇注   讞专拽讬讛讜 讗诇讗 诪砖讜诐 住驻讬拽讗 讚注讬讝讗 讻专讻讬谉. 讜讻讬讜谉 讚讗讬驻住讬拽讗 讛讬诇讻转讗 讘注讬讝讗 讻专讻讬谉   诇讛讬转讬专讗 转讜 诇讗 讘注讬谞谉 讚诪讘诇注 讞专拽讬讛讜. 讗讘诇 诇驻讬专讜砖讜 砖诇 专砖"讬 讝"诇 讚驻讬专砖 讚住驻拽讗   讚注讬讝讗 讻专讻讬谉 讛讬讬谞讜 讚拽专谞讬讜 讞专讜拽讜转 讜讞讚讜讚讜转 讜诇讛讻讬 讘注讬谞谉 讻专讜讻讜转, 诪砖诪注 诇驻讬   驻讬专讜砖讜 讚讻讬讜谉 讚讗驻住讬拽讗 讛讬诇讻转讗 讘注讬讝讗 讻专讻讬谉 诇讛讬转讬专讗 讚诇讗 讘注讬谞谉 讗诇讗 讞讚讜讚讜转   诇讗驻讜拽讬 诪注讝 讜讞专讜拽讜转 诇讗驻讜拽讬 诪砖讜专 讜讛讜讗 讚诪讘诇注 讞专拽讬讛讜. 讜讛转诪' 讘讚讘专讬 讛专诪讘"诐   讝"诇 砖讻转讘 (驻"讗 诪讛诇' 诪讗讻诇讜转 讗住讜专讜转 讛"讬) 讻诇 砖讗讬谉 拽专谞讬讜 诪驻讜爪诇讜转 讗诐 讛讬讛   拽专谞讬讜 讻专讜讻讜转 讻拽专谞讬 讛砖讜专 讜讞专讜拽讜转 讻拽专谞讬 讛注讝 讜讬讛讬讛 讛讞专拽 诪讜讘诇注 讘讛谉 讜讛讚讜专讜转   讻拽专谞讬 讛爪讘讬 讛专讬 讝讜 讞讬讛 讟讛讜专讛 注"讻. 讜讛谞讛 讘讬讗专谞讜 讘讙诪专讗 砖讗讞讚 诪住讬诪谞讬谉 讗诇讜   诪砖讜诐 住驻讬拽转讜 砖诇 注讬讝讗 讻专讻讬谉. 讜讗讞专 砖注诪讚 诇谞讜 讚讛诇讻讛 讻专讘 讜砖诪讜讗诇 讘专讬讛 讚专讘讬   讗讘讛讜 讚讞诇讘讜 诪讜转专 讜讻讚砖诇讞讜 诪转诐, 诇诪讛 讛讜爪专讻讜 诇讻讜诇谉, 讗诇讗 讗诐 讻谉 谞住转驻拽 讛专讘   讘驻讬专讜砖讜 住驻讬拽讗 讚注讬讝讗 讻专讻讬谉 讗讬讝讜 讛讬讗, 讜驻住拽 诪谉 讛住驻拽 诇讞讜诪专讗 诇讞讝专 讗讞专 讻诇   讛住讬诪谞讬谉 讛诇诇讜, 讜爪"注.





讛诪讗讬专讬

讬砖 讚讘专讬诐 讗讞专讬诐 砖讗谞讜 爪专讬讻讬谉 诇住讬诪谞讬谉 砖讘讘讛诪讛 讜讞讬讛 讗注"驻 砖谞讜讚注讜 住讬诪谞讬 讟讛专转 讙讜驻谉 讜讛讜讗 诇讬讚注 讗讬讝讛 诪讬谉 讘讛诪讛 讜讗讬讝讛 诪讬谉 讞讬讛 讻讚讬 诇讬讚注 讘讞诇讘 砖诇讛 讗诐 讗住讜专 讗讜 诪讜转专 砖讛专讬 讞诇讘 讞讬讛 诪讜转专 讛讜讗 砖诇讗 讗住专讛 转讜专讛 讗诇讗 讞诇讘 砖讜专 讜讻砖讘 讜注讝 讜住讬诪谞讬谉 讗诇讜 诇讗 谞转驻专砖讜 讘转讜专讛 讗诇讗 砖驻专讟 砖诪讜转 讛讘讛诪讜转 讜砖诪讜转 讛讞讬讜转 讜诪讬 砖讗讬谞讜 诪讻讬专谉 讗讬谉 讝讛 诪讜注讬诇 诇讜 讻诇讜诐 讜讛讜讗 爪专讬讱 诇讬讚讬注转 住讬诪谞讬谉 讗诇讜 讜诪讛 讛谉 讛住讬诪谞讬谉 讻诇 砖讛讜讗 诪讜爪讗 讗讜转讛 讘拽专谞讬诐 诪驻讜爪诇讜转 专"诇 诪砖转专讙讜转 诇砖谞讬诐 讗讬谉 爪专讬讱 诇讘讚讬拽讛 讗讞专转 讗诇讗 讞讬讛 讛讜讗 讘诇讗 住驻拽 讜讬砖 讙讜专住讬诐 讘讝讜 诪驻讜爪诇讜转 专"诇 讻驻讜驻讜转 诪诪讛 砖谞讗诪专 讘拽讚讜砖讬谉 诪讗讬 诪砖诪注 讚讛讗讬 讗讙诪讜谉 诇讬砖谞讗 讚讘讜爪诇讗 讛讜讗 讜讻讜' 讗诐 讻谉 讻诇 砖谞诪爪讗讜 拽专谞讬讛 诪驻讜爪诇讜转 讗讜 砖专讗砖讬讛谉 讻驻讜驻讬谉 讗讬谉 爪专讬讱 讘讛诐 诇讘讚讬拽讛 讗讞专转:



讜诇注谞讬谉 讘讬讗讜专 诪讛 砖谞讗诪专 讻讗谉 讜讛专讬 爪讘讬 讚讗讬谉 拽专谞讬讜 诪驻讜爪诇讜转 讜讗谞讜 专讜讗讬诐 砖讛诐 诪驻讜爪诇讜转 诇讻诪讛 驻爪讜诇讬谉 驻讬专砖讜 砖诇讗 注诇 讛爪讘讬 砖讗谞讜 拽讜专讬谉 讚讬专讙讬 讛讜讗 讗诪讜专 讻讗谉 讗诇讗 注诇 讛讬注诇 砖讗谞讜 拽讜专讬谉 讘讜拽 讗讬砖讟讗讬讬谉 讜讬砖 诪驻专砖讬诐 讘讜 讗讬诇 讛谞拽专讗 拽讗讘讜专讜诇 讜诪"诪 讬砖 讙讜专住讬谉 诪讜讘爪诇讜转 讻诪讜 砖讻转讘谞讜 讻讚讬 诇讛注诪讬讚 讗转 讛爪讘讬 讘讞讝拽转讜 诇讗 讛讬讜 拽专谞讬讛 诪驻讜爪诇讜转 讗讜 诪讜讘爪诇讜转 讛讜讗 爪专讬讱 讘讛谉 砖诇砖讛 住讬诪谞讬谉 讻专讜讻讜转 专"诇 砖讬讛讜 拽专谞讬讛 注砖讜讬讬诐 讙诇讚讬诐 讙诇讚讬诐 讝讛 注诇 讙讘 讝讛 讞讚讜拽讜转 专"诇 砖讬讛讜 讗讜转谉 讛讙诇讚讬诐 注讜诪讚讬谉 讘讛讚讜拽 讜砖诇讗 讬讛讗 诪爪讜讬 诇讛转拽诇祝 讗讞讚 诪注诇 讞讘专讜 讛讚讜专讜转 专"诇 砖讬讛讜 拽专谞讬诐 讗诇讜 注讙讜诇讜转 讜讟注诐 爪专讱 住讬诪谞讬谉 讗诇讜 砖讗诐 讻专讜讻讜转 诇讘讚 讛专讬 拽专谞讬 讛砖讜专 讻谉 讗诇讗 砖讗讬谞谉 讞讚讜拽讜转 讛讬讜 讻专讜讻讜转 讜讞讚讜拽讜转 讛专讬 讗祝 拽专谞讬 讛注讝 讻谉 讗诇讗 砖讗讬谞谉 注讙讜诇讜转 讗讘诇 诪讻讬讜谉 砖讛谉 讻专讜讻讜转 讜讞讚讜拽讜转 讜讛讚讜专讜转 讗讬谉 诇住驻拽诐 讻诇诇 讗诇讗 讘诪讬谉 讗讞讚 讜讛讜讗 谞拽专讗 讘诇砖讜谉 转诇诪讜讚 注讝讗 讻专讘讜住 讜诪"诪 讛专讬 谞驻住拽 讘讛 砖讛讜讗 诪讬谉 讞讬讛 讜讙讚讜诇讬 讛诪讞讘专讬诐 诪驻拽驻拽讬诐 讘讛 讜诪爪专讬讻讬诐 诪驻谞讬 讝讛 砖讬讛讜 讙诇讚讬诐 讗诇讜 诪讜讘诇注讬诐 讝讛 讘转讜讱 讝讛 讜讛讜讗 注谞讬谉 讚诪讬讘诇注 讞讬讚拽讬讛讜 讜讗讬谉 讚讘专讬讛诐 谞专讗讬谉 砖讛专讬 讘讛讚讬讗 驻住拽讜 讘讙诪专讗 讻砖诪讜讗诇 讘专讬讛 讚专讘 砖讛转讬专 讗转 讞诇讘讛 讜诪拽爪转 讞讻诪讬诐 诪驻专砖讬诐 讻专讜讻讜转 讞讚讜拽讜转 讜讛讚讜专讜转 讘讚专讱 讗讞专转 讜讝讛 注拽专 讟诇驻讬诐 讗讬谉 讘讛诐 诇讞讬讛 注诇 讘讛诪讛 住讬诪谉 诪讜讘讛拽 讜诪转讜讱 讻讱 讗讬谉 诪砖讙讬讞讬谉 讘讛诐 诇注谞讬谞讬诐 讗诇讜:



讬砖 诪谉 讞讬讛 砖砖诪讛 拽专砖 讘诇砖讜谉 转诇诪讜讚 讜讗讬谉 诇讛 讗诇讗 拽专谉 讗讞讚 讜诪"诪 讞讬讛 讛讬讗 讜讞诇讘讛 诪讜转专 讜诪讙讚讜诇讬 讛诪讞讘专讬诐 讚谞讜讛 讘住驻拽 讜讗讜住专讬谉 讞诇讘讛 诪住驻拽:



讘驻专拽 讗讜转讜 讜讗转 讘谞讜 讬转讘讗专 注诇 注讝讬 讛讘专 砖讛谉 讞讬讛 讜讞诇讘谉 诪讜转专 讜注诇 砖讜专 讛讘专 砖讛讬讗 讘讛诪讛 讜讞诇讘讛 讗住讜专:



讬砖 诪讬谉 讗讞专 砖拽讜专讬谉 注讻砖讬讜 讘讜专讜驻讜诇 讜谞驻诇 讘讜 住驻拽 讘讚讜专讜转 讛诇诇讜 讬砖 诪讬 砖讗讜诪专 砖讛讜讗 砖讜专 讛讘专 讜讘讛诪讛 讛讜讗 讜讞诇讘讛 讗住讜专 讜驻专砖讜 注诇讬讜 砖讛讜讗 专讬诐 讛讗诪讜专 讘讗讬讜讘 讜讝讜 专讗讬讛 砖诇讛诐 诇讗讬住讜专 砖讛专讬 讝讛 专讗讜讬 诇诪诇讗讻讛 讜讞讬讛 讗讬谞讛 讘转 诪诇讗讻讛 讻诪讜 砖讛转讘讗专 讘诪住讻转 注"讝 讜讬砖 诪讬 砖讗讜诪专 注诇讬讜 砖讛讜讗 讬讞诪讜专 讛讗诪讜专 讘转讜专讛 讜讛讜讗 诪讬谉 讞讬讛 讜讻谉 谞讜讛讙讬诐 讘讜 讛讬讜诐 讜讗讬谉 谞讜讛讙讬诐 讘讜 讗讬住讜专 讗诇讗 讘砖诪谞讜 砖诇 讙讬讚:



讗讚诐 讛专讬 讛讜讗 讘讻诇诇 讞讬讛 砖谞讗诪专 讜讬讛讬 讛讗讚诐 诇谞驻砖 讞讬讛 讜诇讗 谞讻诇诇 诇讗 讘讞讬讛 讟讛讜专讛 讜诇讗 讘讞讬讛 讟诪讗讛 讜讻谉 讗讬谞讜 讘讻诇诇 住讬诪谞讬谉 砖诇讛诐 讜诪讬 砖讗讻诇 诪讘砖专讜 讘讬谉 讞讬 讘讬谉 诪转 讗讬谞讛 诇讜拽讛 讜诪"诪 注讘专 讘注砖讛 砖谞讗诪专 讝讗转 讛讞讬讛 讗砖专 转讗讻诇讜 讛讗 讗讞专转 诇讗 转讗讻诇讜 讜诇讗讜 讛讘讗 诪讻诇诇 注砖讛 注砖讛 讜讻谉 讛讚讬谉 讘讞诇讘讬诐 砖讘讜 讜讚讘专 讝讛 讬转讘讗专 讘转诇诪讜讚 讻转讜讘讜转 讜讻谉 讬转讘讗专 砖诐 讚讬谉 讚诪讜 讜讚讬谉 讞诇讘 讛讗砖讛:





诪讛专砖"讗 - 讞讬讚讜砖讬 讛诇讻讜转

驻专砖"讬 讘讚"讛 讘注讬谞谉 讞讚讜专讜转 讻专讜讻讜转 讻讜' 讻专讜讻讜转 诇讗驻讜拽讬 谞诪讬 诪住驻讬拽讗 讚注讝 讜讗注"讙 讚砖诇 注讝 讗讬谞谉 讞讚讜专讜转 讬砖 注讬讝讗 讻专讻讜讝 讻讜' 注讻"诇 诇讻讗讜专讛 谞专讗讛 诪驻讬专讜砖讜 讚讻专讜讻讜转 诇讗驻讜拽讬 注讬讝讗 讚讻专讻讜讝 讚讗讬谞谉 讻专讜讻讜转 讜讻谉 讛讘讬谉 讛专"谉 讘驻专砖"讬 讗讘诇 诇驻讬 讝讛 讜讛讬讬谞讜 住驻讬拽讗 讚注讬讝讗 讚讻专讻讜讝 诇讗讜 讗诪讘诇注 讞讬专拽讬讬讛讜 拽讗讬 讗诇讗 讗讻专讜讻讜转 讜讗"讻 讻诇 诪讛 砖诪讚拽讚拽讬谉 讛转讜住' 诇驻专讬讘"讗 讛"诪 诇讚拽讚拽 讻诪讜 讻谉 诇驻专砖"讬 讜注讜讚 诪讗讬 拽讗 拽砖讬讗 诇讛讜 诇转讜住' 注诇 驻专砖"讬 讚诇讬砖谞讬 诇讬讛 讚转专讜讬讬讛讜 讘注讬谞谉 讞专讜拽讜转 讜讻专讜讻讜转 讻讜' 讜讗诪讗讬 诇讗 住讙讬 讘讻专讜讻讜转 讜讞专讜拽讜转 注讻"诇 讚讛讗 讗讬讻讗 诇诪讬诪专 讚讗爪讟专讬讱 诇诪讬诪专 讞讚讜专讜转 诇诪讗谉 讚诪转讬专 注讬讝讗 讚讻专讻讜讝 讜诇讬转 诇讬讛 住讬诪谞讗 讚讻专讜讻讜转 讻诇诇 讜谞拽讟 谞诪讬 住讬诪谞讗 讚讻专讜讻讜转 诇诪讗谉 讚讗讜住专 注讬讝讗 讚讻专讻讜讝 讜诇讜诇讬 砖讛专"谉 讛讘讬谉 讘驻专砖"讬 讻谉 讛讬讛 谞专讗讛 诇谞讜 诇驻专砖"讬 谞诪讬 讚讻专讜讻讜转 诇讗 讗转讬 诇讗驻讜拽讬 注讬讝讗 讚讻专讻讜讝 讗诇讗 注讝 住转诐 讜砖讻转讘 讜讗注"讙 讚砖诇 注讝 讗讬谞谉 讞讚讜专讜转 讻讜' 讗讬谞讜 谞诪砖讱 讗讚诇注讬诇 讗诇讗 诪诇转讗 讘讗谞驻讬 谞驻砖讬讛 讛讜讗 讚讛砖转讗 讜讛讬讬谞讜 住驻讬拽讗 讚注讬讝讗 讚讻专讻讜讝 讻讜' 砖驻讬专 讗诪讘诇注 讞专拽讬讬讛讜 拽讗讬 讜转讜 诇讗 诪讬讚讬 讜爪"注:





诪讛专砖"讗 - 讞讬讚讜砖讬 讗讙讚讜转

注"讘 讻讗专讬讛  诪转讬诇 讻讜'. 讛谞讛 讝讛 讛拽讬住专 讻驻专 讘讬讻讜诇转 讜砖讬砖 讗讞专 砖讬砖 诇讜 讻讞 讜讬讻讜诇转 讬讜转专 诪诪谞讜 讚讛讗 驻专砖讗 拽讟讬诇 讗专讬讛 讜讗"诇 讚诪转讬诇 诇讗专讬讛 讚讘讬 注讬诇讗讬 讚注诇 讛讛讜讗 讗专讬讛 谞讗诪专 讗专讬讛 砖讗讙 诪讬 诇讗 讬讬专讗 砖讗讬谉 讛驻专砖 讬讻讜诇 诇讜 诪讬专讗转 砖讗讙转讜 讻诪讜 砖讛专讗讛 诇讜 讚讘诪专讞拽 讚' 诪讗讜转 讜讙' 诪讗讜转 驻专住讬 讗驻讬' 诪注讘专转讗 讜砖讜专讗 谞驻诇 讜谞转讜专 讻讻讬 讻讜' 讻讱 讛' 讚讘专 诪讬 诇讗 讬谞讘讗 砖诇讗 讬专讗讛 诪讗讜转讛 讛谞讘讜讗讛 砖讬砖 讬讻讜诇转 讘讬讚 讛' 诇讛注谞讬砖 讻诪"砖 讘注谞讬谞讜 讗诐 转讛讬讛 专注讛 讘注讬专 讜讛' 诇讗 注砖讛. 讜砖讗"诇 讛拽讬住专 砖讜讘 


讘注讬谞讗  讚讗讞讝讬 诇讗诇讛讬讬讻讜 讻讜' 讜讗"诇 砖诪砖讗 讚讞讚 诪砖诪砖讬 讚拽讬讬诪讬 拽诪讬讛 讻讜'. 讬砖 诇讚拽讚拽 讗诪讗讬 诇讗 讛砖讬讘 诇讜 诪讛讗讬 注讜讘讚讗 讙讜驻讗 讚诇注讬诇 讘讗专讬讛 讚讘讬 注讬诇讗讬 讚诇讗 诪爪讬转 讞讝讬转 诇讬讛 讚讛讛讜讗 讞讚 诪砖诪砖讬 讚拽讬讬诪讬 拽诪讬讛 拽讘"讛 诇讗 诪爪讬转 讞讝讬转 诇讬讛 砖讻讬谞讛 诇讗 讻"砖 讜谞专讗讛 诇驻专砖 讚诪爪讬讗转讜 讬转讘专讱 讙诐 诇讬讻讜诇转讜 讛讗诪讬谉 讛拽讬住专 诪转讜讱 注讜讘讚讗 讚诇注讬诇 讚注"讬 转驻诇转 专讬讘"讞 讘讗 讛讗专讬讛 讚讘讬 注讬诇讗讬 讜专讗讛 讬讻讜诇转讜 砖讛讜讗 讗' 诪谞讘专讗讬讜 讬转注诇讛 讗诇讗 讚注诇 讛专讗讬讛 讛砖讻诇讬转 拽讗诪专 讘注讬谞讗 讚讗讞讝讬 诇讗诇讛讬讬讻讜 诇讛砖讬讙 诪诪讛讜转讜 讜讗"诇 讚讗祝 讘砖诪砖 诇讗 讬讜讻诇 诇讛住转讻诇 讜诇讛砖讬讙 诪诪讛讜转讜 砖讻讘专 谞住转驻拽讜 讘讜 讙讚讜诇讬 讛驻讬诇讜住讜驻讬谉 讗诐 讛砖诪砖 讙砖诪讬 讬住讜讚 驻砖讜讟 讞诪讬砖讬 讗讜 砖讛讜讗 砖讻诇 驻砖讜讟 砖讻讬谞讛 诇讗 讻"砖 砖诇讗 转讜讻诇 诇讛砖讬讙 诪讛讜转讜 讗诇讗 诪爪讬讗转讜 诪爪讚 驻注讜诇讜转讬讜 讬转讘专讱. 讜砖讜讘 讗"诇 拽讬住专 


讘注讬谞讗  讚讗讬爪讘转 诇讬讛 谞讛诪讗 讻讜'. 砖讛讗诪讬谉 讘讙砖诪讜转 诪爪讚 驻注讜诇讜转讬讜 讘注讜讛"讝 砖讛诐 讙砖诪讬讬诐 讻诪讜 讛砖诪砖 砖诇讗 讬讜讻诇 诇讛砖讬讙 诪讛讜转讛 讜讗注驻"讻 讗驻砖专 砖讛讜讗 讙砖诪讬 讻谞专讗讛 诪爪讚 驻注讜诇讜转讬讜 讜注"讝 诪住讬拽 诇讜 讘转砖讜讘转讜 讛谞讬 讻谞讜砖讗讬 讜讝诇讜讞讗讬 讻讜' 诪爪讚 驻注讜诇讜转 诪砖诪砖讬讜 谞砖转诇砖诇 诇驻注讜诇转 讙砖诪讬诐. 讜讘转 拽讬住专 砖讗诪专讛 


讗诇讛讬讻诐  谞讙专讗 讛讜讗 讻驻专讛 讘讛砖讙讞讛 驻专讟讬转 砖讛讜讗 谞讙专讗 砖注砖讛 诇讜 转拽专讛 讜注诇讬讛 砖讛诐 讛砖诪讬诐 讜讗讬谞讜 诪砖讙讬讞 讘讗专抓 讻诪"砖 讛讻讜驻专讬诐 注讝讘 讗诇讛讬诐 讗转 讛讗专抓 讜讛谞讛 注诇 讬讚讬 转驻诇转 专讬讘"讞 谞专讗讛 诇讛 讛讛砖讙讞讛 驻专讟讬转 砖谞砖转诇诐 诇讛 诪讚讛 讻谞讙讚 诪讚讛 砖谞爪讟注专转 讜讬讛讘 诇讛 诪住转讜专讬转讗 讜拽"诇:





讞讻诪转 砖诇诪讛

讙诪' 讘注讬谞谉 讻专讜讻讜转 讛讚讜专讜转 讜讞讚讜拽讜转 讜讛讜讗 讚诪讘诇注 讞讬讚拽讬讬讛讜 讜讛讬讬谞讜 住驻讬拽讗 讻讜' 讻爪"诇:


砖诐 讛讜讬 诪砖讻讬讛 讚讟讘讬讗 讻讜' 讻爪"诇:


专砖"讬 讘讚"讛 讞讚讜专讜转 讻讜' 爪"诇 讛讚讜专讜转 讻讜' 讜诇"谞 讚讻专讜讻讜转 讛讬讬谞讜 讻讜' 讙专住讬' 讛讚讜专讜转 讻注讬谉 讻讜' 讻爪"诇:


讘讚"讛 讘注讬谞谉 讞讚讜讚讜转 讻专讜讻讜转 讻讜' 讚砖讜专 讞讚讜讚讜转 诇讗驻讜拽讬 讻讜' 讗讬谞谉 讞讚讜讚讜转 讬砖 注讬讝讗 讻专讻讜讝 砖砖诪讜 讻讜' 讜拽专谞讬' 讞讚讜讚讜转 讜讞讚讜拽讜转 讻讜' 讻爪"诇:


讘讚"讛 讚诪讬讘诇注 讞讚拽讬讬讛讜 讞专讬爪谉 讻讜' 讻爪"诇:


讘讚"讛 讜讛讬讬谞讜 住驻讬拽讗 讚注讬讝讗 讻专讻讜讝 砖拽专谞讬讜 讞讚讜讚讜转 讜讞讚讜拽讜转 讜诪住驻拽讗 诇谉 讻讬讜谉 讚讞讚讜讚讜转 讜讞讚讜拽讜转 讞讬讛 讻讜' 讻爪"诇:


转讜住' 讘讚"讛 讗诇讜 讛谉 讻讜' 讚讬砖 讟诇驻讬 讞讬讛 讚讜诪讜转 讻讜'. 谞"讘 讜诪诪讬诇讗 讗讬讻讗 谞诪讬 诇住驻讜拽讬 砖诪讗 讬砖转谞讛 谞诪讬 砖讬讛讬讛 诪讬谉 注讝 讜讻讛"讙 砖讚讜诪讛 讘讟诇驻讬诐 诇讞讬讛 讜讚讜"拽:


讘讗"讚 讜讛砖转讗 诪转谞讬' 讚驻专拽 讘讗 住讬诪谉 讻讜'. 谞"讘 诇讗 拽讗讬 讗讛讗讬 讬"诇 讗诇讗 讗驻讬' 专"转 讚驻讬专砖 讚诇讬讻讗 诇住驻讜拽讬 讘讟诪讗讛 诇讻"注 讗诇讗 讻讚讬 诇讬讚注 讘讬谉 讞讬讛 诇讘讛诪讛 讗诐 讻谉 诪转谞讬' 讚讘驻专拽 讘讗 住讬诪谉 讗讬讬专讬 讻讚讬 诇讛驻专讬砖 讘讬谉 讟讛讜专讛 诇讟诪讗讛 讜讚讜"拽:


讘讗"讚 讟诇驻讬诐 讚注讝 讻讟诇驻讬诐 讚讞讬讛 讻讜'. 谞"讘 谞"诇 讚诇讗讜 讚讜拽讗 诪诪砖 讻砖诇 讞讬讛 讚讗诐 讻谉 拽砖讛 诇专讘谞谉 讚专' 讚讜住讗 砖诪转讬专讬诐 讛讞诇讘 讘讟诇驻讬诐 诇讞讜讚 讗诇讗 讚讜诪讜转 拽爪转 讜诪砖"讛 驻专讬讱 砖驻讬专 讛转讜住' 诇诪讗讬 谞"诪 诪讝讻讬专 讛转诇诪讜讚 讜讚讜"拽:


讘讚"讛 讜讛专讬 注讝 讻讜' 讜转讬诪讛 诇讬砖谞讬 诇讬讛 讻讜' 注讬讝讗 讚讻专讻讜讝 讜讚讞讚讜讚讜转 讻讜' 讻爪"诇:


讘讗"讚 讜讙诐 讞讚讬谉 讘专讗砖讬讛谉 讻讜'. 谞"讘 驻讬' 讻专讜讻讜转 讚讛讬讬谞讜 讙讬诇讚讬 讜讗诐 谞驻专砖 讻专讜讻讜转 注讙讜诇讜转 讛诇讗 砖诇 砖讜专 谞诪讬 注讙讜诇讜转 讜讛讚讜专讜转 谞诪讬 讛谉 讗诐 谞驻专砖 注讙讜诇讜转 讜讗祝 讗诐 谞驻专砖 讞讚讜讚讜转 讙诐 砖诇 砖讜专 讞讚讬谉 讘专讗砖讬讛谉 讜拽"诇:


讘讗"讚 讜讘讞讚讜讚讜转 讜讘讞讚讜拽讜转 谞诪讬 诇讗 住讙讬 讻讜'. 谞"讘 讻讗谉 转驻住 驻专砖"讬 讞讚讜讚讜转 讜诇讗 讛讚讜专讜转 讜拽"诇:


讘讗"讚 诪砖诪注 砖讘讗 诇驻住讜拽 讛诇讻讛 讻讜'. 谞"讘 讗讘诇 讜讛讜讗 讚诪讬讘诇注 讞讬讚拽讬讬讛讜 讗讬谞讜 驻住拽 讛诇讻讛 讗诇讗 砖诪诪注讟 住驻讬拽讗 讚注讬讝讗 讻专讻讜讝 讜讚讜"拽:


讘讗"讚 讛讬讻讗 讚诇讗 诪讬驻爪诇讗 讻讜'. 谞"讘 驻讬' 讚讘注讬谞讗 讻诇 讛谞讬 转诇转讗 住讬诪谞讬诐 讜拽"诇:


讚祝 住 注"讗 转讜住' 讘讚"讛 讗诇 转拽专讬 讻讜' 驻讬' 讘注专讜讱 讻讜'. 谞"讘 讜讝讛 诇砖讜谉 讛注专讜讱 讻诇 诪注砖讛 讘专讗砖讬转 讘拽讜诪转谉 谞讘专讗讜 诇爪讘讬讜谞谉 谞讘专讗讜 驻讬专讜砖 诇拽讜诪转谉 讙讚讜诇讬诐 诪诇讗讬诐 讜诇讗 拽讟谞讬诐 砖爪专讬讻讬谉 诇讙讚诇 诇讚注转谉 谞讘专讗讜 讜诇讗 讻讚注转 讛转讬谞讜拽讜转 讜驻讬' 诇爪讘讬讜谞谉 诇砖讜谉 讬讜驻讬 讻诪讜 诇爪讘讬 讜诇转驻讗专转 讻讜':


讘讚"讛 驻住讜拽 讝讛 讻讜' 讚诇诪讟讟专讜谉 讬砖 诇讜 砖讘注讬诐 砖诪讜转 讻谉 讛讜讗 讘住"讗:





诪讛专"诐 砖讬祝

讙诪' 讞讚讜拽讜转 讘讚' 讞讚讜讚讜转 讘讘' 讚诇转讬"谉 诇驻讬专讜砖 砖谞讬 砖讘专砖"讬:  


讙诪' 讘讬谉 讗讜谞讗 驻讬专讜砖 讘讬谉 讗讜讝谉 诇讗讜讝谉:  


讙诪' 讘注讬 专讞诪讬 讚诇讬讛讚专 讗讚讜讻转讬讛.   诇讗 讗诪专 讘注讬 专讞诪讬 砖讬砖转讜拽 注讚 砖专讗讬转讬讜 讚讗"讻 讛讬讛 爪专讬讱 诇讛转驻诇诇 诪"诪 讗讞专 讻讱 讙"讻 砖讬讞讝讜专 诇诪拽讜诪讜 讜砖诪讗 诇讗 讬住转讬讬注 诪诇转讗 砖讬转诪诇讗 讻诇 诪砖讗诇讜转讬讜 讜讛讚讘专 住讻谞转 谞驻砖讜转 讗驻讬诇讜 讻诇 讻讜': 


讘专砖"讬 讘讚"讛 讗讬 讗转讛 爪专讬讱 讻讜'   砖讗驻讬诇讜 谞讞转讻讜 讻讜'.   诪诪"砖 讟诇驻讬诐 爪驻专谞讬 讛驻专住讜转 诪砖诪注 拽爪转 砖诪驻专砖 讟诇驻讬 讞讬讛 讜讻专"转 讜讻讬讜谉 砖讗诪专 讟诇驻讬诐 爪专讬讱 讗转讛 讻讜' 诪砖讜诐 讚讗讬谉 住讬诪谉 砖驻注诪讬诐 砖讛讟诇驻讬诐 砖讜讬谉 诪砖讗"讻 讘拽专谞讬诐 砖诇注讜诇诐 讗讬谉 砖讜讬谉 讗"讻 讛讜诇"诇 专讘讜转讗 讟驻讬 砖讗驻讬诇讜 讬砖 诇讜 讟诇驻讬诐 讻注讬谉 讘讛诪讛 诪"诪 拽专谞讬诐 讛讜讬 住讬诪谉 讚诇注讜诇诐 讗讬谉 砖讜讬谉 讘拽专谞讬诐. 讜讟诇驻讬诐 讗驻砖专 砖讬砖转讜讜 讜诇驻讬专讜砖讜 讛砖转讗 诪砖诪注 讚讜拽讗 谞讞转讻讜 诪砖讜诐 砖讗诪专讬谞谉 讜讚讗讬 讛讜"诇 谞诪讬 讟诇驻讬 讞讬讛 讜讻讚诇注讬诇 讘驻专住讜转 讞转讜讻讜转 讜谞讗诪专 讚讟诇驻讬诐 讗讬谉 住讬诪谉 砖讬砖 讘讛诪讛 砖讬砖 诇讛 讻讟诇驻讬 讞讬讛 讗讘诇 讗讬谉 讞讬讛 砖讬砖 诇讛 讟诇驻讬 讘讛诪讛 讜诇讻谉 讻讬讜谉 砖讬砖 诇讛 拽专谞讬 讞讬讛 砖讛讜讗 住讬诪谉 诪讜讘讛拽 讚讞讬讛 讗"讗 诇讛讬讜转 诇讛 讟诇驻讬 讘讛诪讛 讜诇讻谉 讻转讘 砖讗驻讬诇讜 谞讞转讻讜 讻讜' 讜讝讛 讛讬驻讱 诪诪讛 砖讻转讘谞讜 讘注"讛 讘转讜住' 讚"讛 讜讗诇讜 讛谉: 


讘专砖"讬 讚"讛 讛讬讬谞讜 住驻讬拽讗 讻讜'   讗讜 讚诇诪讗 讻讬讜谉 讚砖诪讜 注讝 讻讜'.   诪砖诪注 讚讞讚讜讚讜转 讜讞讚讜拽讜转 讛讜讬 住讙讬 诇住讬诪谉 讞讬讛 专拽 诪砖讜诐 讚讻专讻讜讝 拽专讬 讘讛诪讛 讜讬砖 诇讜 住讬诪谞讬诐 讛诇诇讜 爪专讬讻讬谉 注讜讚 住讬诪谉 诇讗驻讜拽讬 讜诇讗 驻讬专砖 砖讛住驻拽 讛讜讗 讚诇诪讗 爪专讬讻讬谉 讙' 住讬诪谞讬诐 讗讜 讚讬 讘讘' 讚讗"讻 讘住转诐 注讝 谞诪讬 谞住驻拽 讜讻谉 讘砖讜专 讜讚讜"拽 (*专): 


讘转讜住' 讘讚"讛 讜讛专讬 注讝 讻讜'   讜转讬诪讛 讻讜' 讜注讜讚 讘住诪讜讱 讻讜'.   讚注转 专砖"讬 讬"诇 诪砖讜诐 讚诇诪"讚 讻专讻讜讝 讞讬讛 讛讜讗 讗注"讙 讚讗讬谉 讻专讜讻讜转 讗讬谉 诇转诇讜转 讛住讬诪谉 讘讻专讜讻讜转 讜讞讚讜拽讜转 讚讻专讜讻讜转 讗讬谉 诪注诇讛 讗讜 诪讜专讬讚 诇讞讬讛 专拽 转驻住讬谞谉 讗诇讬讘讬讛 住讬诪谉 讚讞讚讜拽讜转 讜讞讚讜讚讜转 讜诇诪"讚 讘讛诪讛 讛讜讗 讗讬谉 诇转诇讜转 住讬诪谉 讚讞讚讜拽讜转 讜讞讚讜讚讜转 砖讛专讬 注讬讝讬 讻专讻讜讝 讗祝 砖讬砖 诇讛谉 住讬诪谞讬诐 讛诇诇讜 讘讛诪讛 讛讜讗 讜转驻住讬谞谉 住讬诪谉 讚讻专讜讻讜转 讜讞讚讜拽讜转 讜诇讻谉 驻转讞 诇讜 讛诪转专抓 讘' 讛住讘专讜转 讜讚讜"拽. 注讬讬谉 讘专"谉 讘砖诐 专"转 讜讛讜讘讗 讘讘"讬 [讜讘讚驻讜住讬诐 讬砖谞讬诐 谞讻转讘 讘住驻"讘 讚讘专讬诐 讛讗诇讜 讘拽爪专讛 讝"诇] 谞"诇 讚诇专砖"讬 诇拽"诪 讻讬讜谉 讚讘讗诪转 诇驻讬 讛诇讻讛 注讬讝讬 讻专讻讜讝 讻砖专讬谉 讜讗讬谞谉 讻专讜讻讜转 讜讝讛 讬讚注 讛转专爪谉 讜讗讬讱 讬转谉 讛住讬诪谞讬谉 讻专讜讻讜转 讜讞讚讜拽讜转 讜讛讗 注讬讝讬 讻专讻讜讝 讗讬谞谉 讻专讜讻讜转 讜讚讜"拽: 
诇驻讬专讜砖 专砖"讬 爪专讬讱 讬讬砖讜讘 拽爪转 讘诪讗讬 讛专讗讛 诇讜 讛诪转专抓 讞讚讜讚讜转 讘注讬谞谉 砖驻讬专讜砖讜 谞讜住祝 诇住讬诪谉 讛拽讜讚诪讜转 讟驻讬 诪讘专讗砖讜谞讛 讞讚讜拽讜转 讘注讬谞谉 讜讚讜"拽: 


讘讗"讚 讚砖诇 砖讜专 谞诪讬 讻专讜讻讜转 讜注讙讜诇讜转.   驻讬专讜砖 讻专讜讻讜转 讙讬诇讚讗 讜讗诐 驻讬专讜砖讜 注讙讜诇讜转 讛诇讗 砖诇 砖讜专 谞诪讬 注讙讜诇讜转. 讜讞讚讜讚讜转 谞诪讬 讗诐 专"诇 注讙讜诇讜转 讜讗诐 专"诇 讞讚讬谉 讙诐 砖诇 砖讜专 讞讚讬谉 讜讻"专 讘讞"砖: 


讘讗"讚 诇讗讜 讗诪讬讘诇注 讞讬专拽讬讬讛讜 拽讗讬 讻讜'   讗诇讗 讗讞讚讜讚讜转 讻讜'.   讚诇驻专砖"讬 拽讗讬 讜讛讬讬谞讜 住驻讬拽讗 讻讜' 讗讻专讜讻讜转 讗讘诇 诇专讬讘"诐 注讬讝讬 讻专讻讜讝 拽专谞讬诐 讻专讜讻讜转 讗"讻 讗"诇 讻专讜讻讜转 讗转讬 诇讗驻讜拽讬 诪住驻拽 注讝 讻专讻讜讝 专拽 讗讞讚讜讚讜转 拽讗讬 讜讗"诇 诪讬 讛讻专讬讞 诇专讬讘"诐 讛讻诇 讬驻专砖 注讬讝讬 讻专讻讜讝 拽专谞讬诐 讞讚讜讚讜转 讜讞讚讜拽讜转 讻驻专砖"讬 [讜注诇讛 诪砖谞讬 讘专讗砖讜谞讛 讗讻专讜讻讜转 讘注讬谞谉] 讜注讝 住转诐 讻专讜讻讜转 讜讞讚讜拽讜转 [讜注诇讛 驻专讬讱 讘转专 讛讻讬 讜讛专讬 注讝] 讜讛讬讬谞讜 住驻讬拽讗 讻讜' 讗讻专讜讻讜转 讚讛讗 讗驻专讻讗 讜讛专讬 注讝 砖讛拽砖讛 讘专讗砖讜谞讛 诪砖谞讬 讻专讜讻讜转 讘注讬谞谉 讜驻砖讬讟讗 讚讘转讞诇讛 诪住转诐 注讝 驻专讬讱 诇诪讗讬 讚诇讗 讗住讬拽 讗讚注转讬讛 讚讘注讬谞谉 拽专谞讬诐 讜讟诇驻讬诐 讚讜诪讬谉 诇讞讬讛 (*砖) 讜讗讬谉 住讘专讗 砖讬拽砖讛 讘转讞诇讛 诪注讬讝讬 讻专讻讜讝 讜讗讞"讻 讜讛专讬 注讝 [拽讜砖讬讗] 讘' 诪住转诐 注讝 讚讞讚讜拽讜转 讜讻专讜讻讜转: 
讘住讛"讚 讜讛砖转讗 拽讗讬 砖驻讬专 讻讜'. 讜注讝 讻专讻讜讝 讬砖 诇讜 讻诇 讛讙' 住讬诪谞讬诐 专拽 住驻讬拽讬 讗讬 诪拽专讬 诪讬讘诇注讬 砖驻讬专 讜专讘 砖诪讜讗诇 砖讛转讬专 讞砖讬讘 诇讛 诇诪讬讘诇注讬 诇驻讬"讝 讬讛讬讛 讜讛讜讗 讚诪讬讘诇注 讞专拽讬讬讛讜 讙"讻 讘讻诇诇 讛诇讻讛 讗祝 诇诪讛 讚拽讬"诇 注讬讝讬 讻专讻讜讝 讞讬讛 讜讻注讬谉 讝讛 讛诪讬讬诪讜谞讬 讜讛讟讜专 驻住拽讜 砖爪专讬讱 讙' 住讬诪谞讬诐 讜诪讬讘诇注 讞讬专拽讬讬讛讜 讜讛拽砖讛 讛专砖讘"讗 讜诇诪讛 诇讬 讚诪诪"谞 讗讬 讛住驻拽 讻驻专砖"讬 诇诪讛 诇讬 讻专讜讻讜转 诇诪讗讬 讚拽讬"诇 讻专讻讜讝 讞讬讛 讗讬 讻转讜住驻讜转 诇诪讛 诇讬 诪讬讘诇注 讞讬专拽讬讬讛讜 讜转讬' 讛诪讙讬讚 讚诇注讜诇诐 爪专讬讱 讚' 讜专讘 砖诪讜讗诇 住讘专 讚诪讬讘诇注讬 砖驻讬专. 讜讗"诇 讗"讻 诇驻讬专讜砖 专讬讘"诐 谞诪讬 谞讗诪专 住驻讬拽讗 讛讜讗 讗讬 诪拽专讬 讞讚讜讚讜转 砖驻讬专 讗讜 诇讗 (*转) 讚讗讬谉 诇住驻拽 讻"讻 讘讝讛. 讜讘讞"砖 讻转讘 讚讜讛讜讗 讚诪讬讘诇注 讞讬专拽讬讬讛讜 讗讬谞讜 驻住拽 讛诇讻讛 讗诇讗 砖诪诪注讟 住驻讬拽讗 讚讻专讻讜讝 [讜讻诪讜 砖讛讘讬谉 讛专砖讘"讗] 讜讚讜"拽: 


讘转讜住' 讘讚"讛 讜拽专砖 讻讜'   讜讗"转 讻讜'.   诇讗 讬讚注转讬 诪讬 讛讻谞讬住诐 诇注拽诐 注诇讬谞讜 讗转 讛砖讜讬谉 讚砖诐 讘讙诪专讗 驻专讬讱 讘讛讚讬讗 讜转驻砖讜讟 谞诪讬 讚转讞砖 讘讛诪讛 讛讜讗 诪讚专讘 讬讛讜讚讛 讜诪砖谞讬 讛转诐 讻讬讜谉 讚讗讬讻讗 谞诪讬 拽专砖 讚讞讬讛 讛讜讗 讜讬砖 诇讜 拽专谉 讗讞讚 讗"讻 讗讬谉 诇驻砖讜讟 讞讬讛 讗讜 讘讛诪讛 讗讘诇 讟讛讜专讛 驻砖讬讟 砖驻讬专 讚住"住 砖谞讬讛诐 讟讛讜专讬谉 讛谉 讜讗诐 诇讗 讛讬讛 诇驻谞讬讛诐 讻谉 讘讙诪' 讛讜"诇 诇讛拽砖讜转 讘诇讗 拽专砖 讚讛讻讗 讻讬讜谉 讚诇讗 讛讻专讬注讜 讗诐 讘讛诪讛 讜讻讜' 砖"诪 讚讬讻讜诇 诇讛讬讜转 砖讛讜讗 讞讬讛 讜讗讬诇讜 砖讜专 讚讗讚诐 讘讛诪讛 讗"讻 讟讛讜专 谞诪讬 诇讗 转驻砖讜讟 讚讗诇讬诪讗 讟驻讬 诇讛拽砖讜转 讻谉 诪诇讛拽砖讜转 诪拽专砖 讚讛讻讗 讻讬讜谉 讚住讜祝 住讜祝 讟讛讜专讬谉 讛谉 讜讗诇讜诇讬 拽专砖 讚讛讻讗 讛诇讗 讛讬讛 驻砖讟讬谞谉 讘讗诪转 讚讘讛诪讛 讛讬讗 讜讚讜"拽: 


讘讗"讚 讜讬"诇 讚住诪讱 讗诪转谞讬' 讚讘讗 住讬诪谉 讻讜'  .   讗注"讙 讚转讞砖 讗驻砖专 讚讘讛诪讛 讛讜讗 讜讛转诐 讻诇 砖讬砖 诇讛 拽专谞讬诐 拽专谞讬 讞讬讛 拽讗诪专 爪"诇 讚讻诇 砖讬砖 诇讜 拽专谞讬诐 讻讜' 讗驻讬诇讜 砖诇 讘讛诪讛 拽讗诪专 诇注讜诇诐 拽专谞讬诐 讛谉 住讬诪谉 讗讟诇驻讬诐 住讚讜拽讜转 讜讗"讻 诪爪讗 讘讛诪讛 砖驻专住讜转讬讛 讞转讜讻讜转 讜驻讬讛 讙诪讜诐 讘讜讚拽 讗诐 讬砖 诇讛 拽专谞讬诐 诪讜转专 讜诇讗 讛讝讻讬专 转诇诪讜讚讗 诇注讬诇 讚住诪讱 讗诪转谞讬' 讚讘讗 住讬诪谉 讗讘诇 讛驻讜住拽讬诐 讗诪讗讬 诇讗 讛讝讻讬专讜 讜讘诪爪讗 讟诇驻讬诐 住讚讜拽讜转 讜讗讬谉 诪讻讬专 讞讝讬专 砖诐 讻转讘讜 讬砖 诇讛 拽专谞讬诐 讬爪讗 诪住驻拽 讞讝讬专 讛讜诇"诇 讗驻讬诇讜 讘讗讬谉 诇讛 讟诇驻讬诐 讜驻讬讛 讙诪讜诐 讜讚讜"拽 (*讗) 讙诐 住讬驻讗 讜讬砖 砖讬砖 诇讛 讟诇驻讬诐 讜讗讬谉 讻讜' 讗讬谉 谞"诪 讘讘讛诪讛 专拽 讘讞讬讛 讜专"诇 讗讬谉 诇讜 拽专谞讬诐 拽专谞讬 讞讬讛 (*讘) 讛"讛 专讬砖讗 诪讬讬专讬 讘拽专谞讬 讞讬讛 讜爪"注: 
讘住讛"讚 讜诪讬讛讜 讻诪讜 讻谉 讻讜'. 专"诇 讜讬住诪讜讱 谞诪讬 讗诪转谞讬':





专砖"砖

专砖"讬 讚"讛 讻专讜讻讜转. 讙讬诇讚讬 讙讬诇讚讬 拽诇讬驻讛 注诇 拽诇讬驻讛 讻讜'. 诪砖诪注 讚专"诇 讻注讬谉 拽诇讬驻转 讛讘爪诇讬诐 讜讻注诇讬 讛讻专讜讘 讛谞讻专讻讬诐 讝注"讝. 讜诇讗 讻谉 驻讬' 讘专"讛 (讻讜) 讜砖诐 驻讬专讜砖讜 诪讜讻专讞:



专砖"讬 讚"讛 讜讛讬讬谞讜 住驻讬拽讗. 讗"讚 讻讬讜谉 讚砖诪讜 注讝 诪讬谉 讘讛诪讛 讛讜讗. 诇讻讗讜专讛 讛讻讬 讛诇"诇 讗"讚 讻讬讜谉 讚讗讬谞谉 讻专讜讻讜转 诪讬谉 讘讛诪讛 讛讬讗. 讜谞"诇 诇讚注转讜 讝"诇 讚诇讜诇讬 砖砖诪讜 注讝 诪注讜诇诐 诇讗 讛讜讛 诪住驻拽讬谞谉 诇讬讛 讘诪讬谉 讘讛诪讛 讻讬讜谉 讚拽专谞讜转讬讜 讞讚讜专讜转 讜讞专讜拽讜转. 讜诇讗 讛讬讬谞讜 诪讜住讬驻讬谉 转谞讗讬 砖诇讬砖讬 讚讻专讜讻讜转. 讗讘诇 讛讜讗讬诇 讚砖诪讜 注讝 谞讻谞住谞讜 诇讻诇诇 住驻拽 讚讚诇诪讗 诪讬谉 讘讛诪讛 讛讜讗 讜讛讜爪专讻讜 诇讛讜住讬祝 转谞讗讬 讙' 讘讻讚讬 诇讛讜爪讬讗讜:



转讚"讛 讜讛专讬 注讝. 讜讘讞讚讜专讜转 讜讻专讜讻讜转 谞诪讬 诇讗 住讙讬 讚砖诇 砖讜专 谞诪讬 讻专讜讻讜转 讜讞讚讜专讜转 注讙讜诇讜转 (讛讬讬谞讜 诇驻讬' 专讗砖讜谉 砖讘驻专砖"讬) 讜讙诐 讞讚讬谉 讘专讗砖讬讛谉 (讛讜讗 诇驻讬' 讛砖谞讬). 讻爪"诇:



转讚"讛 讜讛专讬 爪讘讬. 讘诪讚专砖 砖讛"砖 讚讜诪讛 讚讜讚讬 诇爪讘讬 诪讛 爪讘讬 讝讛 讻讜'. 砖诐 诇讬转讗. 讗诇讗 讘住讜驻讜 注诇 驻住讜拽 讜讚诪讛 诇讱 诇爪讘讬 讜讘砖讬谞讜讬 诇砖讜谉:



转讚"讛 谞转讜专. 讜讻讚讗砖讻讞谉 讘注"驻 讻讜'. 讻爪"诇 讘讜讗"讜. 讻讬 讝讛 讛讜讗 专讗讬讛 讗讞专转:





讛讙讛讜转 讬注讘"抓

讙诪壮 讛讬讻讗 讚诪驻爪诇谉 诇讗 讚讬谞讗 讜讻讜壮 讛讬讻讗 讚诇讗 诪驻爪诇谉 讻爪"诇:


专砖状讬 讚"讛 讞讚讜专讜转 注讙诇讜转. 谞"讘 谞"诇 砖爪"诇 讘讛"讗 讜讛讜讗 诪诇砖讜谉 讛讚专 讛讜讚专讬讗 讛讚专讗 讚讻谞转讗:


讘讗"讚 讜讛讻讗 讙专住讬壮 讞讚讜专讜转. 谞"讘 讛砖转讗 讙专讬住 讘转讬"转 讜讛讜讗 诪诇砖讜谉 讛讞讜讚专转 讛讻转讜讘 讘讬讞讝拽讗诇 (讻讗):





讘谉 讬讛讜讬讚注

讻旨执讬 讛植讜指讛 诪址专职讞执讬拽 砖讈职诇止砖讈 诪值讗讜止转 驻旨址专职住值讬. 谞专讗讛 诇讬 讻诇 讝讛 讛讬讛 讘讚专讱 谞住 注诇 讬讚讬 转驻诇转讜 砖诇 专讘讬 讬讛讜砖注 砖讛转驻诇诇 讘讻讱 砖拽讜讚诐 讗专讘注 诪讗讜转 驻专住讬 砖讛诐 讻谞讙讚 讗专讘注 诪讗讜转 专讜讞讜转 讚住讟专讗 讗讞专讗 讬砖讗讙 讜讬驻讬诇 讘讝讛 砖讜专讗 讚专讜诪讬 讜讻专讞讜拽 砖诇砖 诪讗讜转 讻谞讙讚 诪住驻专 砖诐 讗诇拽讬诐 讚讬讜讚讬"谉 砖注讜诇讛 砖' [讗诇状祝 诇诪状讚 讛状讬 讬讜状讚 诪状诐 = 300] 砖讘讜 谞诪转拽讬诐 讛讚讬谞讬谉 '谞指转讜旨专 讻旨指讻值讬 讜职砖讈执讬谞值讬' 讛专讜诪讝讬诐 诇讻讜讞讜转 讛讚讬谞讬谉 讜讙诐 讛拽讬住专 专讗砖 讛驻注讜专 谞驻诇 诪讻住讗讜 诇讗专抓 讜讙讘专 讬砖专讗诇 讜讘砖谞讬 诪拽讜诪讜转 讗诇讜 砖讛诐 讞讚 讛专讞拽 转' 驻专住讛 讜讞讚 讛专讞拽 砖' 驻专住讛 谞专诪讝 讻讬 转"砖 讻讜讞诐 砖诇 讞讬爪讜谞讬诐 讗讜讬讘讬 讬砖专讗诇.



讗指诪址专 诇值讬讛旨: 讘旨职诪指讟讜旨转指讗 诪执讬谞指讱职, 讘旨指注执讬 专址讞植诪值讬 注植诇值讬讛旨 讚旨职诇执讬讛指讚址专 诇职讚讜旨讻职转旨值讬讛旨, 讘旨指注指讗 专址讞植诪值讬 注植诇值讬讛旨 讜职讗址讛植讚址专 诇值讬讛旨 诇职讗址转职专值讬讛旨. 讗讬谉 诇讛拽砖讜转 讗诪讗讬 诇讗 讗诪专 诇讜 砖讬转驻诇诇 砖诇讗 讬讛讬讛 谞讝拽 诪谉 砖讗讙转讜 讚讬砖 诇讜诪专 诪砖讜诐 讚诪讝讛 讬讛讬讛 专讘讜讬 谞住讬诐 诇讻诇 诪讬谉 讛讗讚诐 讜讛讘讛诪讛 讘专诐 讛讗 拽砖讬讗 讗诪讗讬 诇讗 讗诪专 诇讜 砖讬转驻诇诇 砖诇讗 讬砖讗讙 注讜讚 讻诇诇?
讜谞专讗讛 诇讬 讘住"讚 讻讬 讛讗专讬 讟讘注讜 诇砖讗讜讙 讻讬讚讜注 讜讻诪驻讜专砖 讘讻转讜讘讬诐 讜讗诐 讬转驻诇诇 砖诇讗 讬砖讗讙 讛讜讬 砖讬谞讜讬 讟讘注 讜讗讬谉 诪转驻诇诇讬诐 诇砖谞讜转 讛讟讘注 讜诇讻讱 讗诪专 诇讜 砖讬转驻诇诇 砖讬讞讝讜专. 讗讬 谞诪讬 砖讝讛 诪讞诪转 转讜拽祝 砖讗讙转讜 谞专讗讛 砖专讗讬讬转讜 诪砖讜谞讬转 讜讘谞讬 讗讚诐 诪转讬诐 诪讞诪转 砖专讜讗讬谉 讗讜转讜 专讗讬讛 讘注诇诪讗 诇讻讱 诇讗 专爪讛 砖讬讘讗 诇诪拽讜诐 讛讬砖讜讘 砖诇 讘谞讬 讗讚诐.





讞讬讚讜砖讬 讞转"住

讻诇 砖讬砖 诇讜 拽专谞讬诐 讜讻讜' 爪"注 讘诪转谞讬转讬谉 讻诇讗讬诐 驻"讞 诪砖谞讛 讜讬"讜 讜诪讬讬转讬 诇讬' 诇拽诪谉 砖"住 驻' 注"讗 驻诇讜讙转转 专讘谞谉 讜专' 讬讜住讬 讘砖讜专 讛讘专 讜注诪"砖 转讬"讟 砖诐 讚住讬' 讞讬' 谞讗诪专讜 讞讜抓 诪砖讜专 讛讘专 讜诇讗 讛讘谞转讬 讝讛 讜爪"注:


专' 讚讜住讗 讗讜诪专 讬砖 诇讜 拽专谞讬诐. 讛专讬讘"诐 砖讘转讜住' 住"诇 诪转谞讬转讬谉 讻诇 砖讬砖 诇讜 拽专谞讬诐 专' 讚讜住讗 讛讬讗 讜专爪讛 诪讙"讗 住讬' 转拽驻"讜 诇驻专砖 讗拽专谞讬 讞讬' 拽讗讬 讛讻诇诇 讗讘诇 拽专谞讬 讘讛诪讛 讬砖 讘诇讬 讟诇驻讬诐. 讜爪"注 讗诐 讗驻砖专 诇讜诪专 讻谉 谞讬诪讗 谞诪讬 讗讬驻讻讗 讘讘讛诪讛 讻"注 诪讜讚讬诐 讻诇 砖讬砖 诇讜 拽专谞讬诐 讬砖 诇讜 讟诇驻讬诐 讜诪转谞讬转讬谉 讚谞讚讛 讻讻"注 讜讘拽专谞讬 讘讛诪讛 讻住转诐 拽专谞讬讬诐 讜驻诇讜讙转讬讬讛讜 讘拽专谞讬 讞讬' 讚讜拽讗 讘讛讗 住"诇 诇专' 讚讜住讗 讬砖 拽专谞讬讬诐 讘诇讬 讟诇驻讬讬诐 讗注"讻 诪讚诇讗 讗诪专 专讬讘"诐 讛讻讬 砖"诪 诇讗 谞讬讞讗 诇讬' 诇讗讜拽诪讗 诪转谞讬转讬谉 讘讘讛诪讛 讚讜拽讗 讜诇讗 讘讞讬' 讗诇讗 讘讻诇 诪讬谉 讜诪讬谉 讜注讜讚 讗驻讬' 诪讬转讜拽诐 讘讘讛诪讛 诇讞讜讚 讘讞讬' 诇讞讜讚 讘讜讚讗讬 诇讗 诪讬转讜拽诐 诇讬' 讘诇讬 讚讜讞拽 讚谞讬诪讗 专讬砖讗 讻诇 砖讬砖 诇讜 拽专谞讬讬诐 讘讞讬' 诪讬讬专讬 讜住讬驻讗 讜讬砖 砖讬砖 诇讜 讟诇驻讬诐 讜讻讜' 讛讬讬谞讜 讞讝讬专 讚砖诇讬讟 讘注讜诇诪讜 讬讜讚注 讚诇讬讻讗 讟诇驻讬诐 讗诇讗 讘讞讝讬专 讜讗"讻 住讬驻讗 讘讘讛诪讛 讜专讬砖讗 讘讞讬'. 诪讬讛讜 专诪讘"诐 讘驻讬' 讛诪砖谞讛 诪驻讜专砖 讻诇 砖讬砖 诇讜 拽专谞讬诐 讘拽专谞讬 讞讬' 讗"砖 诇砖讬讟转 专"转 讚讟诇驻讬讬诐 谞诪讬 讘讟诇驻讬 讞讬' 拽讗诪专 讜住讬驻讗 讬砖 砖讬砖 诇讜 讟诇驻讬讬诐 讻讟诇驻讬 讞讬' 讜讛讬讬谞讜 注讝 砖讟诇驻讬讜 讚讜诪讬诐 拽爪转 诇讟诇驻讬 讞讬讛 讗注驻"讬 砖讗讬谞诐 诪诪砖 讻讟诇驻讬 讞讬讛 诪"诪 讚讜诪讜转 讛诐 讻诪"砖 诪讛专砖"诇 讜讛住讘讬专 讚讘专讬讜 讘讬砖"砖 注"砖 讜讗"讻 讗"砖 讗讘诇 诇砖讬讟转 专讬讘"诐 讚诇讬讻讗 讛讬讻专 讘讟诇驻讬 讞讬' 注"讻 住讬驻讗 讘讞讝讬专 讜专讬砖讗 讘讞讬' 讝讛 讗讬谞讜 讘诪砖诪注讜转 讗注"讻 住转诐 讻诇 砖讬砖 诇讜 拽专谞讬讬诐 讻诇诇讗 讛讜讗 讘讬谉 讘讘讛诪讛 讘讬谉 讘讞讬' 讜讬驻讛 讛拽砖讛 专"诪 专讘拽砖 讜诪讙"讗 诇讗 讛讜注讬诇 讻诇讜诐 讜注讬讬谉 讗专讬讻讜转 砖诇 诪讞爪讬转 讛砖拽诇 讜诇讗 讛注诇讜 讗专讜讻讛:


讜拽专砖 讗注驻"讬 砖讗讬谉 诇讜 讗诇讗 拽专谉 讗' 注讬讬谉 驻专"讞 住讬' 驻' 讚诪讬讬转讬 讚讘专讬 讘注诇 砖诇讟讬 讙讘讜专讬诐 驻专拽 谞"讘 讜注讬讬谞转讬 讛驻专拽 讛讛讜讗 讜砖诐 谞讗诪专 讚讜讚讗讬 讻诇诇讗 讛讜讗 讻诇 砖讬砖 诇讜 拽专谞讬讬诐 讬砖 诇讜 讟诇驻讬讬诐 讗讘诇 讚讜拽讗 讘' 拽专谞讬讬诐 讗讘诇 拽专谉 讗' 讬砖 砖讬砖 诇讛诐 住讬' 讟讛专讛 讜讬砖 砖讗讬谉 诇讛诐 讜诪讬讬转讬 讻诪讛 讘注"讞 讘注诇讬 拽专谉 讗' 讜讗讬谉 诇讛诐 住讬' 讟讛专讛 讜诪砖讜"讛 转谞谉 讘诪转谞讬转讬谉 讻诇 砖讬砖 诇讜 拽专谞讬讬诐 诇砖讜谉 专讘讬诐 讜诇讗 转谞谉 讻诇 砖讬砖 诇讜 拽专谉 讘诇砖讜谉 讬讞讬讚 讻诪讜 讚转谞谉 讻诇 砖讬砖 诇讜 住谞驻讬专 讗注"讻 讚讜拽讗 拽专谞讬讬诐 砖谞讬诐 讛讜讛 住讬' 讟讛专讛 讜诇讗 讗'. 讜讛讬讬谞讜 讚讗诪专讬谞谉 讜拽专砖 讗注驻"讬 砖讗讬谉 诇讜 讗诇讗 拽专谉 讗' 讜讛讜讛 住讚"讗 讚讬讛讬' 讟诪讗 讗驻"讛 讟讛讜专 讛讬讗. 讜注驻"讝 爪注"讙 砖"住 讚砖讘转 讻"讞 讚诪讬讬专讬 诪砖讜专 砖讛拽专讬讘 讗讚讛"专 砖"诪 讚转讞砖 讟讛讜专 讛讬' 讜诪讗讬 专讗讬' 讛讜讗 讝讛 讛专讬 讻诪讛 讘注诇讬 拽专谉 讗' 讟诪讗讬诐 讛诐 讜讛谞讬讞 讘爪"注 讜讻谉 讛驻专"讞 转诪讛 讘讝讛 注驻"讬 讛谞"诇 讜诇驻注"讚 诇讬讬砖讘 讚讜讚讗讬 诪住讘专讗 讞爪讜谞讛 住讘专讗 讛讜讗 讻讬讜谉 讚注讻"驻 讘注诇 拽专谉 讗' 讗驻砖专 砖讬讛讬' 讟讛讜专 讻诪讜 砖诪爪讬谞讜 拽专砖 讗"讻 诪住转诪讗 转讞砖 讟讛讜专 讛讬' 讚讻讬讜谉 砖讛注讬讚 专"诪 砖讛拽讘"讛 讘专讗讜 诇驻讬 砖注讛 诇爪讜专讱 讛诪砖讻谉 诪讛讬讻讬 转讬转讬 谞讬诪讗 砖讘专讗 讚讘专 讟诪讗 诇诪砖讻谉 讜讘注诇诪讗 讗诪专讬谞谉 讗讬谉 讚讘专 讟诪讗 讬讜专讚 诪砖诪讬诐 讜讛"谞 讚讻讜讜转讬'. 讗诇讗 诇讻讗讜专讛 讛讗 讞讝讬谞谉 砖谞讘专讗 讞住专 砖讛专讬 讛讬' 诇讜 诇讘专讜讗 讗讜转讜 讘砖谞讬 拽专谞讬讬诐 讘住讬' 讟讛专讛 诪讘讜专专 讜讗驻"讛 诇讗 谞讘专讗 讗诇讗 讘拽专谉 讗' 讛讛"谞 谞讬诪讗 讚讟诪讗 讛讬' 诇砖讜诐 讟注诐 讻诪讜住 讗爪诇 讛拽讘"讛 注"讻 讗诪专 拽专谉 讗' 讗讬谞讜 专讬注讜转讗 砖讛专讬 讙诐 砖讜专 讛专讗砖讜谉 砖谞讘专讗 讘注讜诇诐 讛讬' 讘注诇 拽专谉 讗' 讜讗讜转讜 讻讬驻专 注诇 讗讚讛"专 讜专讗讜讬 讛讜讗 砖讬讘专讗 讛拽讘"讛 讚讜讙诪转讜 诇爪讜专讱 诪诇讗讻转 讛诪砖讻谉 讗讘诇 讟讛讜专 讛讜讗 注讻"驻 讜讗"砖 讘注讝讛"讬 讜诪讬讜砖讘 讙诐 讚讘专讬 转讜住' 讚"讛 讜拽专砖 讜讻讜' 讜拽"诇:


讜讛讝讛专讜 讘专讘讬 讗讞讗讬 讚诪讗讬专 注讬谞讬 讛讙讜诇讛 讛讜讗 驻讬' 注讬讝讗 讚讻专讻讜讝 讛讜讗 住驻拽 注讝 住驻拽 爪讘讬 讜专' 讗讞讗讬 诇讗 讘注讬 诇讛讞诇讬讟讜 诇讛转讬专讜 讻爪讘讬 讻讜讜谉 砖讬砖谉 讜讘' 注讬谞讬讜 住转讜诪讬诐 讜讬讗诪专讜 讞"讜 讚讜诪讛 讚讜讚讬 诇讗讜转讜 爪讘讬 讜讞"讜 讻讬 讛拽讘"讛 注讬谞讜 驻转讜讞讛 注诇 讬砖专讗诇 讘讙讜诇讛 讻诪"砖 转讜住' 讘砖诐 讛诪讚专砖 讜讛讬讬谞讜 诪讗讬专 注讬谞讬 讛讙讜诇讛:


讘讬谉 讗讜谞讗 诇讗讜谞讗 驻讬' 诪讛专"诪 砖讬祝 讘讬谉 讗讝谉 诇讗讝谉 讜讛讬讬谞讜 专讜讞讘 驻谞讬讜 讜讻谉 谞专讗讛 讚讗讬谉 诇讜诪专 讘讬谉 讗讜谞讗 讚专讬讗讛 讚诪讬 专讗讛 讗讜转讜 讘诪讜转讜 讚讗讬谉 谞讻谞住 诇讬注专 砖诇讜 诇专讗讜转 谞讘诇转讜 讜诇讗 讛专讙讜 讗讚诐 诪注讜诇诐. 讗讘诇 讘讞讬讬讜 讗驻砖专 砖专讗讜讛讜 讗讚诐 诪专讞讜拽 讜砖讬注专 专讜讞讘 驻谞讬讜 讜讛讬讬谞讜 讚驻讬专砖"讬 诇拽诪谉 诪砖讻讬' 讚讟讘讬' 讘讬' 注讬诇讗讛 讗专讻讜 讜诇讗 驻讬' 诪砖讻讬' 注讜专讜 讗讘诇 讗讬讛讜 讙讜驻讬' 讙讚讜诇 讟驻讬 讟讜讘讗 讚爪讘讬 讗讬谉 注讜专讜 诪讞讝讬拽 讘砖专讜 讗讘诇 专砖"讬 诇讗 专爪讛 诇驻专砖 讻谉 讚诪讬 诪讚讚 注讜专讜 讛诪讜驻砖讟转 讻谞"诇 注"讻 驻讬' 讗讜专讻讜 砖诇 讛讟讘讬' 讚讘讬 注讬诇讗讛 拽讗诪专:


诪讗讬 专讘讜转讬' 驻专砖讗 拽讟诇 讗专讬'. 谞专讗讛 讛拽讬住专 讬讚注 讚讛诪砖诇讬诐 讛诇诇讜 讗讬谞诐 讗诇讗 诇住讘专 讛讗讝谉. 讗讱 讛拽讬住专 讚讬讘专 讻诇驻讬 讛谞讘讬讗 砖讗诪专 注诇 注爪诪讜 讗专讬' 砖讗讙 诪讬 诇讗 讬专讗 讛' 讗诇拽讬诐 讚讘专 诪讬 诇讗 讬谞讘讗 讛诪砖讬诇 诪讜专讗讜 诪驻谞讬 讛拽讘"讛 讻诪讜专讗讜 诪驻谞讬 讛讗专讬 讜诪讗讬 专讘讜转讬' 讚讗专讬' 驻专砖讗 拽讟诇 讗专讬' 讜讗讬谉 讛砖讻讬谞讛 砖讜专讛 讗诇讗 注诇 讞讻诐 讙讘讜专 讜注砖讬专 讜讗"讻 讙讘讜专 讻诪讜转讜 诪讗讬 专讘讜转讬' 诇讛诪砖讬诇 讬专讗转讜 讗转 讛' 讻诪讜专讗讜 诪驻谞讬 讛讗专讬 讜讛砖讬讘 诇讜 专讬讘"讞 讻讗讬诪转讜 诪驻谞讬 讗专讬' 讚讘讬 注讬诇讗讛 讜拽"诇:

